17:04 / 08.01.2017 2354 pdf Ўқиш режими + -\n«Набий соллаллоҳу алайҳи васаллам: «Қиёмат куни мўминнинг мезонида ҳусни хулқдан оғирроқ нарса бўлмайди. Аллоҳ фаҳш ва ифлос сўз айтувчини ёмон кўради», дедилар».\n«Набий соллаллоҳу алайҳи васаллам: «Мўминларнинг иймони комили хулқи яхшисидир. Сизларнинг яхшиларингиз хотинларига яхшилик қиладиганларингиздир», дедилар».\n«Набий соллаллоҳу алайҳи васаллам: «Сизларнинг менга энг маҳбубингиз, қиёмат куни менга энг яқин ўтирадиганингиз ҳусни хулқлигингиздир. Сизларнинг менга энг ёқмайдиганингиз, қиёмат куни мендан энг узоқ ўтирадиганингиз сергап (бировга гап бермайдиган), тили узун ва мутафайқиҳингиздир», дедилар. «Эй Аллоҳнинг Расули, сергап ва тили узунни биламиз, мутафайқиҳлар кимлар?» дейишди. «Мутакаббирлар», дедилар».\n1. Қиёмат куни мўминнинг мезонида ҳусни хулқдан оғирроқ нарса бўлмайди.\n2. Аллоҳ фаҳш ва ифлос сўз айтувчини ёмон кўради.\n3. Мўминларнинг иймони комили хулқи яхшисидир.\n4. Одамларнинг яхшиси аҳлу аёлига яхшилик қиладиганидир.\n5. Расулуллоҳ соллаллоҳу алайҳи васалламнинг умматлари ичида у зотга энг маҳбуб ва қиёмат куни энг яқин ўтирадиган инсон ҳусни хулқли инсондир.\n6. Умматлари ичида у зотга энг ёқмайдигани ва қиёмат куни у зотдан энг узоқ ўтирадиган кимса бировга гап бермайдиган, тили узун ва мутакаббир кимсадир.\n17:04 / 08.01.2017 2340\n17:04 / 08.01.2017 19669\n19669 17:04 / 08.01.2017\n6027 16:31 / 26.09.2017\n1789 14:05 / 12 февраль\n2450 05:00 / 03.03.2017\n787 21:19 / 16.05.2019\n661 21:33 / 15.05.2019\n37283 11:58 / 10.10.2018\n46707 11:56 / 10.10.2018\n4655 16:57 / 17.05.2019\n909 09:35 / 18 апрель


Тулейкендаги ягона болалар боғчаси очилди | ҚИРҒИЗИСТОН ЯНГИЛИКЛАРИ\nТулейкендаги ягона болалар боғчаси очилди\nЎш шаҳрига карашли Тулейкен қишлоғида биринчи болалар боғчаси ишга тушди. Боғчанинг очилиши октябр ойида нишонланувчи шаҳар куни муносабатига қаратилган.\nТулейкен қишлоғида шу пайтгача кичик ёшдаги болалар учун мослашган мактабгача бўлган таълим муассасалари йуқ эди. Маҳаллий ота-оналар фарзандларини Ўшдаги тарбия муасссаларига олиб боришар ёки мактабгача тарбияни фақат уйда беришарди.\nҚишлоқ яшовчиси Мария Аматованинг айтишича, боғча йўқлиги туфайли аксарият болалар мактабга борганда дарсларни ўзлаштиришга қийналишарди:\n«Янги боғча очилаётгани биз учун ҳам фойдали бўляпти. Бу ота-оналарга ҳам бола тарбиясида анчагина кўмак бўлади. Баъзилар фарзандини шаҳардаги боғчаларга беришарди. Боласини олиб бориш ва яна қайта олиб келиш уларнинг анча вақтини оларди»,- дейди Мария Аматова.\nҚишлокнинг яна бир яшовчиси Майсалбек Салиев боғчанинг ишга тушишини ота-оналар интиқлик билан кутганларини айтади:\n«Қурилиш ишлари тезроқ битсин, деган мақсадда қишлоғимиз аҳолиси ҳам қўлдан келганича ёрдам қилди. Кимдир ғишт-тошига кўмаклашди, кимдир сув ташиди. Айримлар усталарни озиқ-овқат билан таъминлади. Мен битта фарзандимни Ўшдаги болалар боғчасига бергандим. Кўпинча эрталаб вақтида етиб боришга қийналардик»,- деди Майсалбек.\nТулейкенлик болалар боғчаси учун қишлоқ ўртасидан жой ажратилган. Қурилиш ишлари баҳорда бошланган ушбу тарбия муассасаси октябрнинг илк беш кунлигида нишонланувчи Ўш шаҳри куни муносабати билан ишга топширилиши режалаштирилган.\nБоғчани қуришда маҳаллий бюджетдан ва хомийларнинг ёрдами билан 28 миллион сом ҳаражат сарфланганини Ўш шаҳар Билим бериш бошқармаси раҳбари муовини Қутман Қамчиев билдирди:\n«Қурилиш ва таъмирлаш ишларини Ўшдаги «Ак-Тилек-Курулиш» компанияси ишга оширди. Боғчанинг 4-октябрда очилиб, 15 октябрда ишга тушиши кутиляпти. Боғча очилиши билан 20 одам иш билан таъминланди»,- деди Камчиев.\nБоғчада бир вақтнинг ўзида 90 болажонларни тарбиялаш учун имкониятлар яратилган . Ўқув қуроллари ва керакли жиҳозлар Ўш мэрияси тарафидан сотиб олинган. Ҳозирда болаларни қабул қилиш ишлари бошланди.\nЎш шаҳри куни муносабати билан яна бир болалар боғчаси шаҳарга қарашли Жапалақ қишлоғида ҳам очилиши кутиляпти.\nМуаллиф: Ҳилола Ашурова, Элиза Жаныбекова.\nМуҳаррир: Санжар Эралиев\nАввалги мақолаСуд якунида Сабиров ёрдамчиси кўрсатмасини ўзгартирди\nНавбатдаги мақолаБоласидан айрилган она суд ҳукмидан норози


Таэквондо WT ассоциацияси тақдимоти: Ханчжоу-2022, Париж-2024\nОлимпия спорт турлари бўйича терма жамоамиз вакилларининг Ханчжоу-2022 Осиё ўйинлари ва Париж-2024 Олимпия ўйинларига тайёргарлик режалари бўйича тақдимоти давом этмоқда.\nCoca Cola Суперлига: Меҳмонларнинг «куни туққан» тур\nЎтказилган олти ўйиндан учтасида меҳмонларнинг «қўли баланд» келди, иккитасида кучлар тенг бўлди, битта баҳсдагина мезбонлар зафар қучишди.\nОСИЁ ЧEМПИОНЛАР ЛИГАСИ: «Пахтакор» очко йўқотди, лекин гуруҳдан чиқиш мавқеини сақлаб қолди\nҚатар пойтахти Дохада давом этаётган Осиё Чемпионлар лигасининг 4-турида «Пахтакор» мезбон сифатида Саудия Арабистонининг «Ал-Ҳилол» жамоасини қабул қилди. Бунгача арабистонликлар 9 очко билан пешқадамлик қилаётган бўлса, ОЧЛдаги ягона вакилимиз «Пахтакор» 6 очко билан 2-поғонани эгаллаб турганди.\nМуроджон Аҳмадалиев рингга қайтмоқда\nКечанинг асосий жангида собиқ жаҳон чемпиони Дениэль Жейкобс рингга кўтарилади.\n“Пахтакор”га омад тилаймиз!\nБугун Осиё Чемпионлар лигаси гуруҳ босқичи 4-туридан ўрин олган “Пахтакор” ҳамда “Ал-Ҳилол” жамоалари баҳси бўлади.\nСуарес учун "Ювентус" эшиклари ёпилди\nАйни кунларда Каталониянинг "Барселона" клуби сафида бўлиб турган Луис Суарес жорий трансферлар даврида Туриннинг "Ювентус" жамоасига ўта олмайди.\nЖасур Яхшибоев Беларусда ҳамон тенгсиз\nБеларусь чемпионатининг 23 тури якунига кўра, мусобақанинг энг фойдали футболчилари рейтингида ўзбекистонлик легионер Жасур Яхшибоев ҳамон пешқадамлик қилмоқда.\nМесси жорий мавсумда 126 миллион доллар ишлади\nForbes журнали 2020 йилда энг кўп даромад олган футболчилар рўйхатини тузиб чиқди.\n"Локомотив" "Сурхон" дарвозасига жавобсиз 17 та тўп киритди\nCoca Cola Суперлига. «Бунёдкор» ўз майдонида «Сурхон»ни енгди\nЎзбекистон чемпионатининг 14-турида «Бунёдкор» ўз уйида «Сурхон» устидан ғалаба қозонди. Расул Йўлдошев ва Нурилло Тўхтасиновнинг голларига меҳмонлардан Аъзам Алиев жавоб берди.\nҚўл жанги федерациясига раис сайланди\nДжураев Рустам Мирзаевич номзоди таклиф этилди ва бир овоздан федерация раиси лавозимига сайланди.\nПРО-ЛИГА: «Турон» пешқадамлик ўрнини «Шўртан»га бўшатди, «Нефтчи» эса учинчи ўринга кўтарилди\nПро-лиганинг 5-тур доирасидаги тўртинчи учрашувида «Нефтчи» «Истиқлол» жамоасини мағлуб этиб, турнир жадвалида учинчи ўринга кўтарилиб олди.\nОдил Аҳмедов «Тяньцзинь Тэда» клубига ўтди\nХитойнинг «Шанхай СИПГ» клуби ва Ўзбекистон миллий терма жамоаси яримҳимоячиси Одил Аҳмедов фаолиятини бошқа жамоада давом эттирадиган бўлди.\n“Бош вазир кубоги” – соғлом турмуш тарзини тарғиб қилмоқда\nЖорий йилнинг 4-12 октябрь кунлари Жисмоний тарбия ва спорт вазирлиги ташаббуси билан вазирликлар, идоралар, хўжалик бирлашмалари, йирик корхона ва ташкилотлар ходимлари ўртасида футбол турнири ташкил этилади.\nCoca-Cola Superliga: «Пахтакор» яна учта тур карвонбошилигини кафолатлади\n«Пахтакор» жамоаси Осиё Чемпионлар лигасида иштирок этиши муносабати билан миллий чемпионатдаги учта ўйинни вақтлироқ ўйнади ва учаласида ҳам етарлича очко жамғариб, учта турга етадиган пешқадамлик мавқеини кафолатлаб қўйди.\nЖасур Яхшибоев август ойининг энг яхши футболчиси\nБеларуснинг «Шахтёр Солигорск» жамоаси сафида тўп сураётган Жасурбек Яхшибоев россиялик ҳужумчи Aртем Aрхипов билан бирга жамоанинг август ойидаги энг яхши футболчиси деб топилди.\nВЕЛОСПОРТ: Бўстонлиқ шоссесида “Мустақиллик кубоги” мусобақалари давом этмоқда\nЎсмирлар ва қизлар пойгасида Марсель Веселий ва Анна Кусковага тенг келадигани топилмади.\nХОРИЖ СПОРТИ: Роналду голлар сони билан европалик футболчилар рекордини янгилади\nКуни кеча футбол бўйича Португалия терма жамоаси Миллатлар лигаси мусобақаси доирасида Швеция терма жамоасини 2:0 ҳисобида мағлубиятга учратди.\nАбдураҳмон Абдуллаев «Форфан» лақабли оти билан халқаро турнир ғолиби бўлди\nЛатвия пойтахти Рига шаҳрида 3-6 сентябрь кунлари от спортининг конкур йўналиши бўйича “FEI CSI2*-W” халқаро турнири ўтказилди.\nМДҲ мамлакатлари спорт ўйинлари 2021 йилга қолдирилди\nҚозон шаҳрида МДҲ мамлакатларининг биринчи спорт ўйинлари мусобақаси октябрь ойида ўтказилиши керак эди.


Тошкентдаги ихтисослаштирилган тиббиёт марказларида қандай шахслар бепул даволанади? - yangiliklar\nТошкентдаги ихтисослаштирилган тиббиёт марказларида қандай шахслар бепул даволанади? — yangiliklar\nПрезидентнинг 2003 йил 26 февралдаги фармони билан барча республика ихтисослаштирилган илмий-амалий тиббиёт марказлари томонидан Давлат бюджети маблағлари ҳисобига тиббий ёрдам кўрсатиладиган имтиёзли тоифадаги шахслар рўйхати…\nСиз ҳозир Маданият категориясидаги янгиликларни кўриб чиқдингиз. Бу сарловҳаси Тошкентдаги ихтисослаштирилган тиббиёт марказларида қандай шахслар бепул даволанади? бўлган мақола yangiliklar.net сайтига киритилган.\nТошкент шаҳрида доимий рўйхатга...


«Эримнинг ишхонасида жазмани бор! Бўшатиб олсаммикан?!» - Жамият - PressNews.uz\nБош Саҳифа / Жамият / «Эримнинг ишхонасида жазмани бор! Бўшатиб олсаммикан?!»\n«Эримнинг ишхонасида жазмани бор! Бўшатиб олсаммикан?!»\nҚўшилди: 26 сентябр 2017 12:00\n— Турмуш ўртоғимнинг ишхонасида аёллар кўп. Шу кунларда эрим жуда ўзгариб қолган. Хиёнат аломатларини сезиб юрган кезимда унинг ҳамкасбларидан бирига илакишиб қолганини эшитдим. Гапга солсам, у эди, бу эди, деб аравани қуруқ олиб қочади. Қайнонам ўғлига тушунтириб қўймоқчи бўлганди, «Нима, ишламай уйда ўтирайми?» деб бобиллаб берди. Энди уйимиздан жанжал аримай қолган. Менимча, ягона чорам, ишхонасига бориб, раҳбариятга учраб, ўша аёлнинг танобини торттириб қўйиш ва хўжайинимнинг ишини ўзгартириш...\nМалоҳат, 29 ёш\nЯна хиёнат. Яна хиёнатдан куяётган аёллар мурожаати. Яна шу мавзуга қайтиш фикри бизни ўйлантирди. Бироқ охирги пайтларда таҳририятга шу мазмундаги қўнғироқларнинг бирлашган нуқтаси — ишдаги ишқ можораси эканлиги сабаб масалани таҳлил қилишга киришдик.\nМутахассис — руҳшунос Барно ИЛҲОМОВА.\nҲурматли аёллар, бу гал ҳам мақоламиздаги фикрлар сизга қаратилган. Биз хиёнат сабаблари ва оқибатларини тафтиш қилиб, ярангизни тирнаш мақсадида эмасмиз, аксинча унга малҳам бўлишни истаймиз. Яъни қачонки ҳақиқатга тик боқсак, уни юзага чиқара оламиз. Бунинг устига, таҳририятга эрингиз эмас, сиз — эридан гумонланаётган, эри юраётган аёл мурожаат қилаяпсиз. Саҳифамиздаги гаплар, маслаҳатларни ўқиб, «Айбдорлар қолиб, мен — жабрдийда нишонга олинибман», деманг! Юронғич эрлар, оилали инсоннинг бошини айлатиргувчи жувон/қизларга ҳам айтар сўзларимиз бор. Уларни кейинги сонларимизда ўқийсиз.\nШубҳаларнинг ўчоғи қайда?\nКелинг, аввало, аниқлаб олайлик: эрингизнинг ишхонасида «кимидир» борлиги тахминми, шубҳами ёки аниқ факт? Балким ҳаётда, жамиятда ўрнингизни тополмаётганингиз сабаб гумонлар ичида ёнаётгандирсиз. Эри ҳар куни охори тўкилмаган костюм-шимларни кийиб, ишига шошиб отланадиган, ўзи эса эски халатда, патала сочи билан уйда қоладиган аёлнинг ташқи кўринишидан кўнгли тўлмайди-да. Ёки турмуш ўртоғи доим рақамлар, беморлар, техникалар ва яна алламбало уй бекалари тушунмайдиган ташвишлар билан жавлон ураётган, ўзи эса «Бугун кечга нима овқат қилсам экан?» деган жуда мураккаб саволлар ичида қолган аёлнинг ўзига бўлган ишончи сусайиб кетади. Ҳар куни ҳар хил инсонлар билан учрашиб, мулоқот қиладиган эркак чарчаб уйга келганида бир хил ҳаётдан зерикиб кетган аёлнинг турмуш ўртоғининг бепарволигидан асаблари таранглашади. Ва шубҳанинг тузоғига осонгина илинади: мен уйда ўтирибман, эрим эса маза қилиб «юрибди»... Хўш, сизда ҳам бу ҳолатларнинг бирортаси кузатилаяптими? Ҳа, жавобини берсангиз, носоғлом рашкнинг домига тушаяпсиз. «Болаларимнинг отасининг ишхонасида ўйнаши бор», деган «ўйингиз»ни хаёлингиздан ҳайдаб солинг. Магарки, далилингиз аниқ бўлса, ҳаракатни бошланг. Ҳаётнинг ўзи сизни огоҳлантираяпти.\nНега ҳамкасби билан «юради»?\nМаълумки, тиббиётда касалликнинг пайдо бўлиш сабабларини аниқлаш даво чораларини осонлаштиради. Сизда хиёнаткорга нисбатан аниқ ташхисингиз (тўғрими-нотўғрими), бўлса, демак, имкониятингиз кенгроқ. Яъни кутилаётган хиёнатнинг олдини олиш ёки юзага келган вазиятни тўғирлаш имкони. Бунинг учун ишдаги ишқий муносабатларга замин яратган сабаб ва унинг омилларини ўрганиш керак.\nХиёнатнинг сабаби — хотин эрининг руҳий эҳтиёжини қондира олмаслиги. Эҳтиёж, бу қондирилиши шарт бўлган талабдир. Масалан, «Менинг торт егим келаяпти, олиб беринг», десангиз, талаб қилаётган бўласиз. Агар «Менга сув беринг, бўлмаса, ҳозир ҳушимдан кетиб қоламан», десангиз, демак, сувга эҳтиёж сезаяпсиз. Йигитлар уйлангач, хотини уни бахтли қилишига, излаганини аёлидан топишига ишонишади ва шуни кутишади. Мана шу кутганининг амалга ошмаслиги эркакни қийнайди. Қараса, аёли унинг камини тўлдирмаяпти. Айниқса, ёш оила қурганларда бу ҳол кўп кузатилади. Кейин нима қилади, уйдан топмаганини кўчадан излайди. Савол туғилади, нега айнан ишхонасидан «излаганини» топади?\nБу ҳолатни ҳам юзага келтирувчи ўзига яраша омиллар бор. Улар қуйидагича:\n1-омил: умумий фикрлар мавжудлиги. Эркак киши учун ишлаётган соҳаси муҳим аҳамият касб этади. Сиз ҳар икки гапингизда «Шу ҳам иш бўлдими?» «Бу юришингизда лавозингиз ҳам, маошингиз ҳам ошмайди», деб дийдиё қилаверсангиз, унинг аввало ўзидан, танлаган касбидан ҳафсаласи пир бўлади. Ишхонасида эса унинг меҳнатларини эътироф этадиган аёллар бор. Демак, эрингизга сиздан кўра улар билан мулоқат қилиш қизиқ ва ёқимли.\n2-омил: маълумки, эркаклар ҳам, аёллар ҳам бор заҳрини уйда сочади-ю, ишхонасида фариштага айланади. Чунки жамиятда ўрнини топишни истаган киши борки, жамоада ўзининг ижобий жиҳатларини намоён қилади. Хиёнатга мойил эрингиз шу важдан ҳам сизни «у» билан солиштиради. «Хотиним гапимни тушунмайди, котибам эса нима дейишимни кўз қарашимдан билади», деган гаплар тилга кўчади-да.\n3-омил: эркаклар кўзи билан севади. Чиройли, ўзига қараган аёлга хушомад қилишни қарз деб билишади. Агар турмуши, хотинидан чарчаган эрнинг хушомадларига қулоғи билан севувчи аёл учраб қолса, сиз қўрқаётган муносабатлар юзага келиши мумкин.\n4-омил. ҳамкасб аёл эрингизнинг шахсий ҳудудига дахл қилмайди. Бу эр киши учун муҳим. Чунки у оила масъулияти, рўзғор судраш юки, сизга қайсидир маънода “мустамлака” эканидан чарчайди. Ва мутахассислар фикрича, ҳар олти ойда эркакларда ўзини озод қушдек ҳис қилиш ҳисси исён қилади.\nБиз — аёллар бунга йўл қўймаймиз. «Қочса», «югуриб етиб оламиз».\nЯна бир бор таъкидлаймиз, бу омиллар хиёнат эмас. Агар оилангиз хиёнат жари ёқасида турган бўлса, унинг чуқурликка итарилишига хизмат қилувчи важлар, холос.\nЭнди нима қиласиз?\nХиёнатдан фожеа ясаманг! Тақдири азал деган тушунчани тан олинг. Агар пешанангизга хиёнат аччиғини тотиш ёзилган бўлса, демак, сизга тақдир огоҳлантирувчи чироқларни ёқаяпти. Шунинг учун ўзингизни қўлга олиб, курашишда давом этинг.\nИшхонасига чопманг! Тушунамиз, эр бермоқ аччиғида кўзингизга ҳеч нарса кўринмайди. Турмуш ўртоғингизнинг ишига отлаётганда унинг обрўсини тўкишингизни, болаларингиз ризқини қирқишингизни биздан яхши билиб турибсиз. Тўхтанг! Хиёнаткорнинг изидан қувиш, унинг адабини бериш билан ҳеч нарсага эришмайсиз. Эрингизнинг обрўсини тўкиб, руҳини синдириб ёнингизда олиб қолишингиз мумкин, кўзи ҳам мошдек очилар, аммо бундай инсон билан яшаш осон кечмайди.\nИшдан бўшатиб олиш чора эмас. Токи оилангиз, ўзаро муносабатларингизда хатоликларни тўғирламас экансиз, эрингиз «юриш»да давом этаверади.\nЎз устингизда ишланг! Ташвишларингиз, юмушларингиз бошингиздан ошиб ётган бўлса-да, турмуш ўртоғингиз учун янгилик қилишга, ўзгаришга мажбурсиз.\nСиз ҳам ишга киринг. Ишхонадаги ҳамкасблар билан яхши муносабат қилиш табиий ҳолатлигини кўриб, шубҳалардан халос бўласиз ва эрингиз истагандек аёлга айланасиз. Чунки у уй бекаси қиёфасидан чарчагани учун ҳам ҳамкасбига илакишган.\nИшхонадаги аёлларга ўралашиб қолган экансиз, демак, карьера зиналаридан илдамлаяпсиз. Чўнтагингиз ҳам қаппайиб қолгандирки, ўзингизга меъёрдан ортиқ эрк бераяпсиз. Билиб қўйинг, ҳаром аралашган оиладан барака қочади, эгри йўлга юрган одамни охири берк кўча кутади. Инсофга кириб, бу «ўйин»ларга барҳам бермасангиз, ҳам оилангиздан, ҳам жамиятдаги ўрнингиздан айрилишингиз ҳеч гапмас.


Пневмония насл суриши мумкинми? Шифокор аниқлик киритди - Darakchi\nСАЛОМАТЛИК 04.12.2021, 17:43\nШифокорнинг сўзларига кўра, барча пульмонологик касалликлар ҳам наслдан наслга ўтмайди. Насл сурадиган касалликлар гуруҳига муковиcцидоз, бронхиал астма ва бошқа аллергик касалликлар киради.\n"Оилада ота ёки она бронхиал астма билан касалланган бўлса, боланинг хасталикка чалиниш эҳтимоли 20-30 фоизни, агар ҳар иккиси (ота ва она) касалланган бўлса, бу кўрсаткич 75 фоизни ташкил этиши мумкин. Ушбу ҳолат онанинг ҳомиладорлик даврида кечса, хавф янада ортиши тахмин қилинади",-дейди Республика ихтисослаштирилган фтизиатрия ва пульмонология илмий-амалий тиббиёт маркази бош шифокори Нодир Сотиболдиев.\n"Респиратор инфекцион касалликлар наслдан наслга ўтмайди. Улар келиб чиқишига кўра, организм иммун тизими сустлиги, микроорганизмлар миқдори ва уларнинг вирулентлиги (микроорганизмларнинг касаллик қўзғатиши) юқори бўлишига боғлиқ.\nҲозирги пайтда нафас аъзолари касалликларининг асосий қисмини бронхиал астма, сурункали обструктив ўпка касаллиги ва пневмония ташкил килади. Дунё бўйича бронхиал астма аҳоли орасида ўртача 5 фоиз ҳолларда учрайди, бу кўрсаткич болалар ўртасида янада юқори — ўртача 10 фоиз. Сурункали обструктив ўпка касаллиги эса дунё бўйича касалланиш ва ўлим кўрсаткичларининг асосий сабабларидан бирига айланиб бормоқда.\nИнфекцион касалликлар орасида ўлим сабаблари кўрсаткичи бўйича пневмония биринчи ўринни ва умумий ўлим кўрсаткичи сабаблари бўйича олтинчи ўринни эгаллайди",-дея алоҳида таъкидлайди у.\nШунингдек, шифокор пандемия даврида нафас органлари касалликка мойил кишилар ўз соғлиқларига жиддий эътибор қаратишлари шартлигини айтади.\nЎзбекистонда коронавирусга чалиниш ҳолатлари сони 400 нафардан камайди, 15 кишида пневмония аниқланди\nКеча Ўзбекистонда коронавирус инфекциясига чалиниш ҳолатлари 400 нафардан камайди, 2 нафар бемор вафот этди. Шунингдек, 15 нафар кишида пневмония аниқланди. Бу ҳақда ССВ хабар берди.Қайд...\nЎзбекистонда яна 448 киши коронавирус билан касалланди, 37 нафар инсон пневмонияга чалинди\nЎзбекистонда яна 448 киши коронавирус билан касалланди, 37 нафар инсон пневмонияга чалинди. Бу ҳақда ССВ хабар берди.Унга асосан, сўнгги кеча кундузда Ўзбекистонда 450 нафарга яқин...\nКеча Ўзбекистонда 530 нафардан зиёд киши коронавирусга чалинди. 118 нафар кишида пневмония аниқланди\nКеча юртимизда 530 нафардан зиёд кишида коронавирус аниқланиб, 4 нафар бемор вафот этди. Шунингдек 118 нафар кишида пневмония аниқланди. Бу ҳақда Соғлиқни сақлаш вазирлиги матбуот...\nЎзбекистонда 20 кунда коронавирусдан 109 нафар, пневмониядан эса 43 нафар бемор вафот этди. Соғлиқни сақлаш вазирлиги бу ҳақда хабар бермоқда.Унга кўра, 20 сентябрь ҳолатида Ўзбекистонда...


"Формула-1"нинг 2 жамоаси Шумахернинг ўғлини кузатмоқда\n11:33 / 13.11.2015\nFerrari ва Mercedes жамоалари "Формула-1" пойгаларининг кўп карра чемпиони, собиқ пойгачи Михаэл Шумахернинг ўғли Мик Шумахерга жиддий қизиқиш билдиришмоқда ва у билан шартнома тузиш ҳақида ўйлашмоқда. Бу ҳақда Autosport нашри хабар берган.\n16 ёшли Микка кўпроқ итальянлар (Ferrari - кун изоҳи) томонидан қизиқиш мавжудлиги айтилган. Мик жамоанинг Маранеллодаги базасида ҳам бўлган ва жамоа академияси раҳбари Луки Бальдисьерри назорати остида Монцдаги синовларда қатнашган.\nНемислар ҳам (Mercedes) Микни жамоанинг Штутгартдаги базасига таклиф этишган.\nМик Шумахер жорий мавсумда “Формула-4” босқичида ғалаба қозонганди ва янги мавсумни "Формула-3"да ўтказишга даъвогарлик қилмоқда. У "Ван Амерсфорт” жамоаси аъзоси ҳисобланади. Ўтган йили кичик Шумахер картинг бўйича Европа ва жаҳон чемпионатида вице-чемпионга айланганди.\nҚайд этиш керакки, 2 йил олдин бошидан қаттиқ жароҳат олган ва айни вақтда даволанишда давом этаётган Михаэл Шумахер ўз вақтида юқорида номлари саналган икки жамоада (Ferrari ва Mercedes) фаолият кўрсатганди.


Паров ғори - Parstoday\nЭрон табиатининг жозибали манзаралари (7)\nапрел 22, 2020 18:26 Asia/Tashkent\nЭрон табиатининг жозибали масканларидан бири Кирмоншоҳ вилоятидаги тоғлардан бирида мавжуд бӯлган Паров ғоридир. Паров ғори Эроннинг энг чуқур ғори ҳисобланади.\nБу ғор 1971 йилгача дунёнинг энг чуқур ғори ҳисобланиб, ер юзидаги ғорларнинг “Эверести” номи билан юритиларди. Аммо йиллар ӯтиши билан жаҳонда бунданда чуқурроқ ғорлар кашф қилинди.\nДилкаш табиат қӯйнида Кирмоншоҳнинг энг баланд чӯққиси ӯзининг денгиз сатҳадан 3357 метр баландликдаги қад-қоматини кӯз-кӯз қилиб туради. Бу тоғ Паров деб аталади. Ана шу тоғнинг бағрида, Кирмоншоҳ шаҳридан атиги 12 километр узоқликда Паров, маҳаллий аҳоли тилида “Серсув ғор” маъносини англатувчи Эроннинг энг чуқур ғори жойлашган. Бу ғорнинг узунлиги 1457 метр, чуқурлиги эса 751 метрни ташкил қилади. Ғорнинг турли жойларида 26 чоҳ жойлашган бӯлиб, уларнинг энг чуқури 42 метрдан иборат.\nПаров ғорида ғорнинг ерости музликларининг эриши натижасида ҳосил бӯлган анҳор оқиб туради. Шу сабабли бу ғорнинг номини сувли ғор деб қӯйишган. Сув оқиб турганлиги боис ғорнинг ҳаво ҳарорати жуда совуқ, ёзнинг жазирама иссиғида ҳам бу ерда иссиқлик 1-3 даражадан юқори кӯтарилмайди. Ӯзингизга ишонган касбий ғоршунос ва хатарли саргузаштларларга мойил бӯлсангиз, Паров ғорига баҳор ва ёз ойларида сафар қилишингиз мумкин, зеро, куз ва қиш ойлари совуқнинг шиддатидан ғорга кириш имконсиздир.\nУмуман олганда дунёда уч хил қорлар мавжуд: узун ғорлар, чуқур ғорлар, ҳам узун ва ҳам чуқур ғорлар. Паров ғори учинчи турга хосдир. Унда ҳам тор узун каналлар ва ҳам чуқур чоҳларни учратиш мумкин.Бундай ғорларга кириш жисмоний ва руҳий тайёргарлик ҳамда улкан тажрибани талаб қилади.\nПаров ғори 1971 йили инглиз тадқиқотчилари гуруҳи томонидан кашф қилинди. Ғоршунослар ӯшанда ғорнинг 750 метрлик чуқурлигига етиб боришди.\n1991 йили эронлик ғоршунослар гуруҳи ҳам бу сирли ғорга кириш учун бир неча гуруҳни ташкил қилиб, турли фаслларда ғорнинг ички оламига экспедитсиялар уюштиришди. Улар Паров ғорининг тубидан жозибали тасвирларни нашр қилишиб, дунё географ тадқиқотчиларини ҳайратга солдилар. Ғоршунослар орасидаги тадқиқотчи Лайло Исфандиёрий Паров ғорининг сӯнгги нуқтасигача бориб, Эрон хотин-қизларининг фахрига айланди.\nЭронлик ғоршунослар Паровга киришнинг яна бир йӯлини кашф қилишди. Шунингдек, улар “Энг қисқа вақтда ғорнинг тубига етиб бориш” ва “Жуда мукаммал жиҳозлардан фойдаланмай ғорнинг тубига етиб бориш” каби кӯрсаткичлар бӯйича рекорд қӯйишди.\nҚайд қилиш жоизким, Пуров ғорига кириш оддий одамлар учун тавсия қилинмайди. Аммо агар сирли-синоатли бу муъжизали оламга кириб бориш шавқи тинч қӯймаса, алпинизм ва ғоршунослик ҳақидаги билимингизни бироз мустаҳкамлаб, ӯта қизиқарли ва анчайин оғир бу сафарга отланишингиз мумкин.\nАгар ростакамига хатарли саргузаштларнинг ишқивози бӯлсангиз, вақтни қӯлдан бермай, шубҳасиз, ҳаётингиздаги энг қизиқарли сафарга отланинг. Омад тилаймиз.


Қурувчининг қадри қанча? - zarnews.uz\nҚурувчининг қадри қанча?\nЮртимизда кейинги йилларда бунёдкорлик ишлари кўлами ниҳоятда кенгайган. Бундай ишларни, аниқроғи қурилиш объектларини кузатганмисиз? Чанг-тўзон кўтарилиб ётган ҳудуд. Қўллари лой ёки қоришмага ботган ишчилар. Ортилган юкнинг меъёридан ортиқлигидан базўр ҳаракатланаётган машиналар…\nАксарият ҳолларда шундай бўлади. Ҳа, яна қурилиш майдонининг атрофи ўралмайди. Бу ерда нима барпо этилаётгани, унинг қачон битиши ҳақида ҳеч қаерда, ҳеч қандай маълумот қўйилмайди.\nЯқинда вилоят қурилиш бош бошқармаси ташаббуси билан ташкил этилган пресс-тур сабаб вилоятда амалга оширилаётган бунёдкорлик ишлари билан танишиб, бунга яна бир бор гувоҳ бўлдик. Кимда қандай таассурот қолдирди, билмадиму, бизда қурувчининг қурилиш материаличалик қадри йўқ экан, деган тасаввур пайдо бўлди.\nКўпчилик билса керак, айни шу масала йил аввалида халқ депутатлари вилоят Кенгаши депутатлари эътиборига тушди. Улар бир-иккита объектда ишчиларга яратилган шароитларни ўрганди. Аммо нима учундир масала, сувга чўккан тошдек изсиз кетди.\nБу борада ишчи-ходимлар манфаатини ҳимоя қилувчи ташкилот - касаба уюшмалари ҳам газетамиздаги қайсидир чиқишида эслаб ўтганди. Бироқ уларнинг ҳам айтарли нимадир қилгани номаълум.\nПресс-тур давомида дастлаб кўҳна кентнинг ҳаво дарвозаси - аэропортда олиб борилаётган қурилиш-таъмирлаш ишлари билан яқиндан танишдик. Ишонасизми, катта (балки вилоятдаги энг каттадир) объектда заррача чанг йўқ. Энг ажабланарлиси, чет эллик қурувчилар бош бўлган объект ҳудудида қўли лой ёки қоришмадан кир бўлган ишчини учратмайсиз. Бу ерда юрган ҳар бир одам озодалиги жиҳатидан камида офис хизматчисини эслатади.\n- Қурилишда ҳам шунақа озода юриш мумкин эканда, - деди ҳамкасбларимиздан бири. - Нега булар оёқ остига блок териб, бошга рўмол ўраб ишламайди? - аччиқ кесатиқ билан давом этди бояги ҳамкасбим.\nЯна бир ҳайратланарли жиҳати шундаки, ҳар бир ишчи учун максимал қулайлик яратилган.\n- Ахир қурилиш дегани оғир иш, ҳамма нарсани техникага юклаб қўйиш, бу камида соҳанинг «обрў»сини тушириб юборадику! - “Саёҳат” сўнгида ҳамкасбим шу тахлит фикр билдирди.\nМенимча, биздаги аксарият қурилиш корхоналари раҳбарлари ҳам шундай фикрлашади. Агар аксинча бўлганда, қурилишларимизда тартиб ўрнатилган, қурувчилар ҳам бунёдкорлик ишларидан роҳатланиб, меҳнат қилган бўлмасмиди?!\n- Аэропорт қурилишида олти ойдан бери ишлаяпман, - дейди ўзини таништиришни истамаган ўзбекистонлик қурувчи. - Тўғри, бу ерда асосан бўёқ, сувоқ каби “қора” ишларни қиламиз. Лекин кийим-бошдан тортиб, бепул тушлик ва бошқа қулай шароитлар яратилган. Хафсизлик талабларига риоя қилиниши тегишли назоратчилар томонидан доимий ўрганиб борилади.\nЎзимизнинг қурувчилар бош бўлган объектлар ҳақида ёзмоқчи эмасман. Лекин бир савол тинчлик бермайди, биздаги бошқа қайси объектда оддий ишчи-қурувчининг қадри юқоридагидек?\nХорижлик олимларни Самарқандда паразитар касалликлар билан қандай курашилаётгани қизиқтирди


Ўзбекистон Тожикистонга янги шартнома лойиҳасини тақдим этди\n10 май 2021, Тошкент вақти: 13:55\nЎзбекистон ҳукумати Тожикистонга давлатлараро йўловчи ва юк ташувчи автомобиль қатновини йўлга қўйишга доир шартнома лойиҳасини тақдим этди. Ҳужжат июль ойи охирига қадар имзоланиши режалаштирилган.\nБу ҳақда маълум қилган Тожикистон халқаро юк ташиш уюшмаси раиси Маҳмадали Шокиров Ўзбекистоннинг ташаббусидан мамнун эканини билдирди.\n“1996 йилгача биз Ўзбекистон билан автомобиль қатновига оид ҳамкорлик борасида шартномаларга эга эдик. Аммо 1997 йилги ўзингизга маълум воқеалардан сўнг бу ҳамкорлик барҳам топди. Бундан бир ҳафта илгари Ўзбекистон йўловчи ва юк ташиш халқаро автомобиль қатновини тиклашга доир шартнома лойиҳасини Тожикистон Ташқи ишлар вазирлигига тақдим этди ва биз биродарларимизнинг бу ташаббусидан бениҳоя хурсандмиз”,- деди Маҳмадали Шокиров.\nУнинг айтишича, Тожикистон ва Ўзбекистоннинг чегараолди ҳудудларида атиги 5 та халқаро терминал мавжуд, аммо виза тартиби сабабли йўловчи ташувчи автомобиллар қатнови чекланган. Агар Ўзбекистон тақдим этган ва айни пайтда Тожикистон ҳукумати махсус комиссияси ўрганиб чиқаётган шартнома лойиҳаси тасдиқланса, икки давлат иқтисодиёти учун ҳам, оддий фуқаролар учун ҳам бир қатор енгилликлар яратилади.\n“Бундан ташқари, Хатлон вилоятининг Ўзбекистон билан чегарадош Шаҳритуз туманидаги “Айваж–Гулбаҳор” ўтиш постида мавжуд халқаро терминал ҳам тикланиб, ўзбекистонлик ва тожикистонлик савдогарлар учун икки давлат бозорлари ва ундан ташқарига юк олиб ўтиш имконияти пайдо бўлади”,- деди Маҳмадали Шокиров.\nМ.Шокиров сўзларига кўра, Тожикистоннинг Ўзбекистон билан мавжуд жами 11 ўтиш постидан узоқ йиллардан буён фойдаланилмаяпти. Халқаро терминаллар ишга тушиши ва янги терминаллар қурилиши ҳам айнан мана шу ҳамкорлик шартномаси имзоланишига боғлиқ. Бундан ташқари, чегара ҳудудлари аҳолисининг уч кун давомида давлатларнинг бир-бири ҳудудида уч кунгача визасиз юриш ҳуқуқи бу ҳудуд фуқароларига икки томонлама автомобиль қатновидан фойдаланиш имконини беради.\nЎзбекистоннинг Тожикистондаги элчихонаси автомобиль қатновига доир шартнома лойиҳаси тақдим этилганини тасдиқлади, аммо ҳужжатлар шартлари борасида гапирмади.


21:44 / 22.11.2017\nХитойнинг фан ва технологиялар вазирлиги сунъий онгни ривожлантириш билан шуғулланувчи гуруҳга кирувчи компаниялар санаб ўтилган расмий баёнотни чоп этди. South China Morning Post нашрининг хабар қилишича, бу гуруҳга Baidu, Alibaba Group ва Tencent Holdings (BAT каби маълум бўлган) ҳамда овозли технологиялар билан шуғулланувчи iFlyTek кирган.\nҲукумат режасига кўра, компаниялар 4 та турли соҳада инновацион платформаларини яратиш учун ўзларининг кучли томонларини намоён қиладилар. Baidu ҳайдовчисиз машиналар яратишга ўз эътиборини қаратиши керак. Alibaba’га ақлли уйлар учун ечимлар яратиш лойиҳаси топширилади. Tencent ўз зиммасига тиббиётга компьютер ёндашувини олади, iFlyTek эса овозли технологияларни ривожлантиришни давом эттиради.\nBaidu ва iFlyTek вакиллари вазирликнинг хабарини тасдиқлаганлар, бироқ Tencent ва Alibaba ҳеч қандай изоҳ бермаган.\nМутахассислар бу лойиҳага турлича фикр билдирдилар. Бир томондан, ҳукуматнинг қўллаб-қувватлаши компанияларга ёрдам бериши мумкин. Бироқ яратиладиган ечимлар кичикроқ компанияларга муаммолар яратиб, бозорга салбий таъсир кўрсатиши мумкин.\nВазирлик рўйхатига киритилган компаниялар технологияларни ривожлантиришга катта миқдорда инвестициялар қилишганини маълум қилишган. Жумладан, Alibaba 3 йил давомида сунъий онгни ривожлантириш соҳасига 15 млрд. доллар инвестиция қилишини эълон қилган. Baidu кейинги йил охиригача Хитой кўчаларига ҳайдовчисиз машиналарни олиб чиқиш устида фаол иш олиб бормоқда. Tencent эса ўз навбатида Хитой ва АҚШда сунъий онгни ривожлантириш тадқиқот марказларини яратмоқда.\nХитой сунъий онг


Манзил: Ўзбекистон Республикаси, Тошкент шаҳри, Чилонзор тумани, Чилонзор кўчаси , 88-уй, жамиятнинг бош маъмурий биноси.\n1. Жамият Кузатув кенгашининг 2019 йил I-чорак давомида қабул қилган қарорларини тасдиқлаш.\n2. 2019 йил I-чорак якуни бўйича жамият соф фойдаси ҳисобидан тақсимланадиган дивиденднинг миқдори, уни тўлаш шакли ва тартибини тасдиқлаш;\n3. Жамият Кузатув кенгаши аъзоларининг таркибига ўзгартириш киритиш;\n4.Жамият Кузатув кенгаши аъзоларини моддий рағбатлантириш тартиби тўғрисидаги низомни тасдиқлаш ва 2019 йил учун моддий рағбатлантириш миқдори.\n5. Жамият тафтиш комиссияси аъзоларини моддий рағбатлантириш тартиби тўғрисидаги низомни тасдиклаш ва 2019 йил учун моддий рағбатлантириш миқдори.\n6. Жамият акциядорлари томонидан уч йил ичида талаб қилиб олинмаган дивиденд маблағларини жамият тасарруфига ўтказишга рухсат бериш.\nЙиғилиш ўтказиш ҳақида хабар бериш учун акциядорларнинг реестри 2019 йил 29 апрел ҳолатига, йиғилишда иштирок этиш ҳуқуқига эга акциядорлар реестрини тузиш 2019 йил 16 май ҳолатига шакллантирилади.


'Сайт Интеллиженс груп': 2010 йил ЎИҲнинг 52 аъзоси ўлдирилган - BBC O'zbek\n'Сайт Интеллиженс груп': 2010 йил ЎИҲнинг 52 аъзоси ўлдирилган\n28 Декабр 2010\nImage caption Усмон Одилнинг ЎИҲ янги амири экани эълон қилинганди\nАмерика Қўшма Штатларида жойлашган "Сайт Интэллиженс Груп" гуруҳи хабар қилишича, охирги бир йил мобайнида Ўзбекистон Исломий Ҳаракатининг 52 аъзоси ҳалок бўлган.\n"Ўзбекистон Исломий ҳаракати исломий жангари гуруҳлардан бири бўлиб, у Покистоннинг қавмлар истиқомат қиладиган ҳудудларида фаолдир. Гуруҳ АҚШнинг учувчисиз бошқариладиган учоқларининг охирги пайтда кўпайган ракеталари нишонига айланган", деб ёзади "Сайт Интэллиженс Груп".\n"Жангари гуруҳ 1991 йилда Ўзбекистонда ҳукуматни ағдариш ва исломий давлат барпо этиш мақсадида ташкил этилган", деб ёзади "Сайт".\n"Баёнот "Шумух Ал-Ислом" форумида эълон қилинган", деб хабар қилади асосий мақсади жиҳодий оммавий ахборот воситаларини кузатиб бориш ва таржима қилиш эканини айтадиган "Сайт Интэллиженс Груп".\nБаёнотда Ўзбекистон Исломий ҳаракати аъзоларидан 52 нафари охирги бир йилда ҳалок бўлгани, уларнинг аксари ҳаво ҳужумларида ўлдирилгани хабар қилинган.\nЎзбекистон Исломий ҳаракати Интернетдаги Furqon.com веб-сайтини ҳаракатнинг интернет-саҳифаси эканини айтади ва Furqon.com да "Ўзбекистон Исломий Ҳаракатининг 1431 ҳижрий йил (мелодий 2010)даги шаҳидлари" деб номланган хабар эълон қилинган. "Жиҳодимиз бугунги кунда асосан уч жабҳа (фронт) - Покистон, Афғонистон ва Тожикистон диёрларида давом этмоқда", деб ёзади Furqon.com.\nЎзбекистон Исломий ҳаракати "жиҳодий ҳаракати кенгайганини", "мужоҳидлар сони қарийб икки икки баробар кўпайгани"ни хабар қилади.\n"Шаҳидлар сони ҳам салмоқли" экани айтиладиган веб-сайтда ҳалок бўлган 52 кишининг 9 мамлакатдан экани маълум этилади.\nFurqon.com га кўра, шу йил давомида ҳалок бўлган жангарилар Афғонистон, Ўзбекистон, Тожикистон, Қирғизистон, Россиянинг Татаристони, Туркия, Покистон, Тунис ва Марокаш фуқаролари бўлганлар.\n"Сайт Интэллиженс Груп" гуруҳи ҳалок бўлганларнинг аксари ёш йигитлар эканини ва уларнинг фотоаппаратга қараб туширилиган суратлари жойлаштирилганини қайд этади.\nСуратларда Ўзбекистон Исломий ҳаракатининг аъзолари турли қуроллар билан акс эттирилганига эътибор қаратади "Сайт Интэллиженс Груп".\nЖиҳодий сайтларни кузатиб борадиган "Сайт Интэллиженс Груп" ҳалок бўлган Ўзбекистон Исломий ҳаракатининг аксар аъзолари қаерда ва қандай шароитда ҳаётдан кўз юмганлари тафсилоти берилмаганини билдиради.\nFurqon.com охирги бир йил мобайнида ҳалок бўлган Ўзбекистон Исломий Ҳаракати аъзолари орасида шу йил октябридаги қамоқхонадан Наманган вилоятидаги яқинларига жасади қайтарилган Зайниддин Асқаров ўлимини таъкидлаган, уни "Шаҳид Зайниддин ака" деб атаган.\n"1999 йилдан бери золим Каримов зиндонида 11 йил асир бўлиб турган биродаримизнинг қиличдек кескир тилидан кофирлар қаттиқ қўрқишган бўлса керак, у кишини қамоқхонадан тирик чиқаришга қўрқишди", деб ёзади Furqon нуқта com саҳифаси.


Санитар-эпидемиологик марказларга 17 млн Долларлик асбоб-ускуна билан жиҳозланади\n00:48 20 Июн 2018\n19:04 10.08.2015 (Янгиланган 19:04 18.08.2015) Ҳавола олиш\nУшбу лойҳа ҳаёт сифатини яхшилашга ва соғлиқни сақлаш тизимини қайта ислоҳ қилишга қаратилган давлат лойҳасининг бир қисмидир.\nТошкент, 10 авг – Sputnik. Ўзбекистон ҳукумати санитар-эпидемиологик марказларни қайта жиҳозлашга қаратилган дастурни ишга туширди. Дастур бўйича марказларни 17 млн долларлик ихтисослашган асбоб ускуна билан таъминлаш кўзда тутилган, — деб хабар берди АА"Жаҳон"\n2018 йилгача санитар-гигиеник лабораторияларни янги юқори технологик асбоб ускуна билан таъминлаш кўзда тутилган. Эски техникани замонавий, халқаро талабларга жавоб берадиган асбоб ускуналар билан алмаштириш кўзда тутилган.\nСанитар-эпидемиологик назорат марказлари мутахассисларига янги асбоб-ускуна билан ишлашни ўргатишади. Жиҳозларни 14 йиллик Ислом Тараққиёт банки кредити ёрдамида сотиб олинади.


Кунжут » Навоий вилояти қишлоқ ва сув хўжалиги бошқармаси\nБош саҳифа » Мева ва сабзавотга оид тавсиялар » Кунжут\n4-05-2015, 17:12 | Мева ва сабзавотга оид тавсиялар\nЎзбекистонда кунжутнинг давлат реестрига киритилган битта "Тошкентский-122” нави мавжуд. Бу нав Ўзбекистон Ўсимликшунослик илмий-тадқиқот институтида яратилган. Нав ўртапишар ҳисобланади.\nКунжутнинг умумий тавсифи.\nКунжут экинининг илдизи бир метиргача борадиган ўқ илдиздир. Унинг ён илдизларитупроқнинг юза 15-30сантиметирли қатламида ривожланади. Пояси тик ўсувчи 100-200 см. Гача борувчи, бирламчи баъзан иккиламчи шохланишга ҳам эга ўсимликдир. Кунжут ўсимлигидаги бирламчи шохларнинг шакилланиш баландлиги нав ва намуналарининг биологик хусусиятларига боғлиқ. Ўсимлик танаси дағал тукчалар билан қопланган. Кунжутнинг барги барг банди ва барг пластинкасидан иборат. Барглар ўсимлик танасида қарама қарши ва кетма кет жойлашади.\nБитта ўсимликда баргларнинг икки хил жойлашиши ҳам кузатилади.\nБарг қўлтиғида биттадан учтагача гул ғунчалари шакилланади. Гулкосабаргининг узунлиги 4-4,2 см, гулбанди қисқа. Гултожи баргларга бирлашган ҳолда гулкосабарглари қўшилиб ўсган, тукчалар билан қопланган, тишсимон қиррали. Кунжут гули икки жинсли бўлиб, чангчилари тўрттадан саккизтагача.\nОналик устунчаси узун ва паллали оналик тумшуқчасидан иборат. Оналик тумшуқчасининг паллалари қалин туклар билан қопланган. Мева қўзоқчаси кўп уйли. Чангчиларнинг гулдаги жойлашишига асосан кунжут ўз-ўзидан чангланиш қобилиятига эга.\nКунжут гуллари иссиқ ва қуёшли кунларда эрталаб соат 6-8 ларда очилади. Булутли кунларда тушдан сўнг ёки кейинги кун, чангчилар тўла етилмасдан очилади. Бу ҳолатда чангланишга шай турган оналик тумшуқчасини турли ҳашоратлар, асаларилар томонидан бошқа чангчилари тўла етилган гуллардан олиб келинган чанг ҳисобига чанглатилади. Оналик тумшуқчаси чангланганидан сўнг гул барглари тўкилиб, мева ҳосил қилади.\nКунжутнинг меваси узун 3-5 см, 4-6 ёки 8 қиррали қўзоқча бўлиб, уларнинг бир ўсимликдаги сони йигирмадан бир неча юз донагача бўлиши мумкин. Ҳар бир қўзоқчада 80 тагача уруғ бўлади, уруғнинг бўйи 3-3,5 мм, эни 1,7-2 мм. ни, 1000 дона уруғнинг вазни 2-5 граммни ташкил қилади. Уруғнинг таркибида 60-65 фоиз мой бор.\nКунжут ўсимлиги усув даврининг биринчи йигирма беш-ўттиз кунида жуда секин ўсади. Майсалар униб чиққанидан ўсимликда биринчи гуллар пайдо бўлгунча 35-40 кун ўтади. Шу вақт ичида ўсимлик жуда нимжон ва касалликларга жуда тез берилувчан бўлади, ҳашоратлар кучли зарарлайди. Кунжутда гуллаш даври бир неча ой давом этади. Кунжут иссиқсевар ўсимлик бўлиб, тупроқ ҳарорати 18-200с бўлганда майсалар тез ва бир текисда униб чиқади. Ўсимлик ўсиши ва ривожланиши учун энг қулай ҳарорат 22-250с.\nКунжут ўсимлигининг намликка бўлган талаби, майсалари униб чиққанидан-гуллаш даврининг якунлангунича бўлган даврида жуда кучли бўлади. Гуллаш даврида тупроқдаги намликнинг етишмаслиги ҳосилдорликка саълбий таъсир кўрсатади. Ботқоқ, шурланган ва бегона ўтлар билан кучли зарарланган ерлар кунжут экиш учун яроқсиз ҳисобланади.\nКунжут етиштириш агротехникаси.\nКунжут учун энг яхши ўтмишдош экинлар дуккукли дон, картошка, илдизмевали экинлар ва карам ҳисобланади. Кунжутни касаллик ва зараркунандалар билан зарарланишини олдини олиш мақсадида бир ерга 4-5 йил давомида қайта экилмаслиги лозим.\nКунжут қумлоқ, енгил қумоқ тупроқларда яхши ўсади. Оғир қумоқ тупроқларда ва кучсиз шўрланган ерларда ҳам етиштириш мумкин.\nКунжут экиладиган ерга кузги шудгорлашдан олдин гектарига 15-20 тонна чириган гунг ва 60 кг соф ҳолда фосфорли ўғитлар солиниб икки ярусли плуглар билан 30-35 см. чуқурликда ҳайдалиши зарур. Тупроққа экиш олдидан ишлов беришда, яхшилаб чизел борана қилиниб, мола бостирилади.\nВилоятимиз иқлим шароитини ҳисобга олганда кунжут уруғини экиш, май ойининг охири, июн ойининг бошларида бажарилади. Чунки бу вақтда кунлар исиб, кучли ёғингарчиликлар вақти ортда қолади. Экиш учун олинган уруғнинг унувчанлиги 90 фоиздан юқори бўлиши керак. Ернинг тўпроқ шароитига қараб суғориш жуяклари 60,70 см. кенгликда олинади. Кунжут уруғини экиш катта майдонларда махсус сеялкаларда 3 см. чуқурликда, кичик майдонларда эса қўл кучи ёрдамида бажарилади. Уруғлик сарфи гекторига 6-8 кг. ни ташкил қилиши керак. Кунжут уруғи экилгандан сўнг пуштанинг устини бостирмасдан захлатиб суғорилади.\nЭкилган уруғлар тўлиқ униб чиққандан сўнг, ниҳоллар ораларига ишлов берилиб, бегона ўтлардан тозаланади. Кучатлар тўлиқ униб чиққандан кейин икки марта ягоналаш ўтказилади. Биринчиси 2-3 та чинбарг чиқарганда, бир уяда 2-3 та яхши ривожланган нихоллар оралиғи 15-20 см. да қолдирилади. Иккинчиси орадан яна 8-9 кун ўтказилиб ҳар уяда биттадан бақуват кучат қолдирилиб ўтказилади.\nКунжут вилоятимиз шароитида 5-7 марта (тупроқ, иқлим шароитлари ва экиш муддатига қараб) эгатлаб суғорилади. Ҳар суғоришдан сўнг, ерлар етилиши билан қатор ораларига енгил ишлов берилади. Вегетация даврининг дастлабки босқичларида (шоналаш ва гуллаш) қатор ораларида икки марта культивация ва чопиқ ишлари ўтказилади. Кунжут экининг вегетацияси даврида икки марта ягоналашдан кейин ва гуллаш вақтида 40 кг. дан гектарига соф ҳолдаги, минерал ўғитлар билан озиқлантирилади.\nКунжут ўсимлигининг касалликлари.\nАсосан кунжутнинг икки хил сўлиш ва Оидиум касалликлари мавжуд\nКунжут ўсимлигида "Сулиш” касаллигини фузариум ва вертицилиум замбуроқлари олиб келади. Бу замбуроқлар ўсимлик тана тўқималарида пропка ҳосил қилиб, сув ва бошқа эритмаларни\nўтиш ҳаракатини тўхтатиб қўяди. Бу касаллик билан одатда кунжут бир ерга қайта-қайта экилиши оқибатида ҳамда тупроқ ва ҳаво намлиги жуда юқори бўлганда ўсимликнинг барча ривожланиш фазаларида ҳам зарарланиши мумкин.\nКунжут экини сўлиш касалликларига нисбатан Оидиум касаллиги билан камроқ зарарланади. Оидиум касаллиги асосан кунжутни баргларини кулсимон доғлар тушиши орқали зарарлайди. Натижада ўсимликда фотосентиз яъни модда алмашинув тизими бўзилади.\nКунжутга зарар етказувчи, зараркунанда ва хашоратлар:\nКузги ва ғўза тунлами, симқуртлар, сўрувчи каналар ва чигирткалар кунжут ўсимлигига катта зарар етказади.\nКунжутни касаллик ва зарарли ҳашоратларига қарши курашиш.\nКунжутнинг ушбу касаллик ва зараркунанда хашоратларига қарши, белгиланган агротехник тадбирларни (ерларни, дала атрофларини тозалаш, ерга ишлов бериш, суғориш, озиқлантириш) ўз вақтида бажариш ва тавсия этилган кимёвий воситалардан тўғри фойдаланиш зарур бўлади.\nМаълумотни таҳрирлади: info - 8-08-2016, 09:17\nЎзбекистон Республикасида экилаётган кунгабоқарнинг "HS-(8506), "Самбред-254”,...


Шу йилнинг 12 ноябрь куни Ўзбекистон инсон ҳуқуқлари “Эзгулик” жамияти фаоллари Ўзбекистон Ички ишлар вазирлиги Жазони ижро этиш Бош бошқармаси тизимидаги 64/61-сонли муассасада Инсон ҳуқуқлари халқаро қўмитаси фаоли, журналист Солижон Абдураҳмонов билан учрашди.\nУчрашувда иштирок этиб, бу ҳақда Озодликка хабар қилган қилган мустақил журналист Абдураҳмон Ташановга кўра, маҳкум ўз ҳамкасбларини таъна ва эътирозлар билан қаршилаган.\n“Солижон аканинг соғлиғи бизга яхшидек кўринди, аммо қанақадир руҳан тушкун аҳволда эканлар. У кишининг айтишича, шу пайтгача қилган кўпгина шикоятлари ўз манзилига етиб бормапти. Шу боисдан 2014 йилнинг январида ҳам учрашган ҳамкаби Васила Иноятова ва мендан бироз гинадорлигини айтди. У кишининг иддаосича, ҳуқуқ ҳимоячилари рисоладагидек шуғулланишса, ҳозирги шароитда у киши озодликка чиқиши мумкин экан,” дейди Абдураҳмон Ташанов.\nҲуқуқ фаолларининг таъкидлашича, 67 яшар Солижон Абдураҳмонов муассасадаги шароит ва ош-овқатдан шикоят қилмаган.\nМуассаса ходимларига эътирози йўқ, лекин тезроқ озодликка чиқишни хоҳлайди, деди Абдураҳмон Ташанов.\nСолижон Абдураҳмонов ҳамкасби Ташановнинг қийноқлар борасидаги саволига қуйидагича жавоб қайтарган:\n"Абдураҳмон, сиз билан менинг тасаввур ва қарашларимда қийноқ жуда кенг тушунча. Агар менга нисбатан жисмоний қийноқлар хусусида билишни истасангиз, бунақа нарса йўқ, муассаса ходимларининг барчаси болаларим тенги йигитлар. Булардан норозилигим йўқ, овқатлари ҳам ёмонмас. Уйдагилар билан учрашиб турибман. Бироқ, менинг тасаввуримда хатларим шикоят қилаётган идораларга етиб бормаяпти. Сиз “Эзгулик”чиларга эътирозим ҳам шундан, шу масалада кўмакларингиз зарур," деган журналист.\nЖурналист Абдураҳмон Ташановга кўра, 10 йиллик қамоқ жазосининг 8,5 йилини ўтаб бўлган ҳамкасбининг озодликка чиқиш ва ўзининг жиноят иши юзасидан ҳуқуқий курашга киришдан ўзга тилаги йўқ.\nМаҳкум суҳбат сўнгида: “Халқаро ташкилотларнинг эътиборидан хурсандман, аммо уларнинг ҳаракатлари самарасиз эканлиги яхши эмас” деб айтган.\nСолижон Абдураҳмонов 2008 йили Нукус шаҳрида йирик миқдорда гиёҳванд модда сақлаганлик ва тарқатганликда айбланиб, қўлга олинган ва кейинчалик 10 йил қамоқ жазосига ҳукм қилинганди.\nХалқаро ташкилотларга кўра, Солижон Абдураҳмоновга нисбатан айбловлар уйдирма ва журналистлик фаолияти учун жазо тариқасида сохталаштирилган.\nИкки йил муқаддам журналист Йоҳанн-Филипп Палм мукофотига сазовор деб топилганди.\nЙоҳан-Филип Палм мукофоти Солижон Абдураҳмоновга "жорий режимдан сўз эркинлиги учун жабр кўрган" журналист сифатида берилганди.


12:56 / 22.11.2017\nХусусий ҳарбий компания – Blackwater асосчиси Эрик Принс келаси ҳафтада АҚШ парламенти вакиллар палатасининг разведка бўйича қўмитаси ҳузурида кўрсатмалар беради. Қўмита Россиянинг АҚШдаги сайловларга аралашуви юзасидан тергов ишларини олиб бормоқда, деб ёзади Politico газетаси.\nМаълумотларга кўра, Принс БАА воситачилигида Россия президентининг махсус вакили билан учрашган.\nРоссиянинг "Америка сайловларига аралашуви", шунингдек, Трампнинг Россия билан эҳтимолий алоқалари бўйича тергов ишларини ФҚБ ва Конгресс олиб бормоқда. Бундай алоқани ва сайловларга аралашувларни Оқ уй ва Кремль маъмуриятлари бирдек рад этиб келади. Тергов бўйича махсус прокурор сифатида ФҚБнинг собиқ раҳбари Роберт Мюллер тайинланган.


Чегарадаги можарода ҳалок бўлган тез ёрдам ҳайдовчисининг оиласи: расмийлар ваъдаларида турмади (видео)\nҚирғизистон билан чегарадаги можаро оқибатида уч ой олдин ҳалок бўлган тез тиббий ёрдам машинаси ҳайдовчиси Абдулатиф Шарифовнинг яқинлари расмийлар берган ваъдаларида турмаганидан шикоят қилмоқда.\nУларнинг сўзларига кўра, Шарифовнинг 60 ойлик маошини тўлаб бериш, фарзандларига ер ажратиш ва кўчага унинг номини бериш ваъда қилинган, бироқ юқоридагиларнинг ҳеч бири бажарилмаган. Айни пайтда Исфара марказий шифохонаси раҳбарияти ваъдалар унутилмаганини таъкидлади.\nАбдулатиф Шарифовнинг беваси ҳар куни эрини эслайди. Иноятхон Шарифованинг айтишича, турмуш ўртоғи ўн йил тез тиббий ёрдам ҳайдовчиси бўлиб ишлаган ва ўз ишини яхши кўрган. «У кучли одам эди. У бутун умрини касалхонада ўтказди. У ҳар доим биринчи қўнғироқда ёрдамга келган», — дейди у.\nАбдулатиф Шарифов 27 январь куни Хўжай Ало қишлоғи аҳолисини қирғиз томонининг миномётдан ўққа тутиши чоғида қутқарув ишларида ҳалок бўлган. Бунгача у бир қанча ярадорларни касалхонага етказишга муваффақ бўлган.\nҚайд этилишича, Абдулатиф Шарифов ва яна икки киши бўлган тез ёрдам машинаси миномётдан отилган. Ҳайдовчи воқеа жойида вафот этди, икки киши жароҳат олди. Шарифов худди шу куни дафн этилган. Яқинларининг айтишича, Исфара шифохонаси бош шифокори марҳумнинг оиласини дафн маросимида қўллаб-қувватлашга ваъда берган.\nАбдулатиф Шарифовнинг қариндоши Таборахоннинг айтишича, бош шифокор марҳумнинг оиласига ер ажратиб беришни ваъда қилган. «У 60 ойлик маошини ҳам бериб, хотирасига кўча номини беришга ваъда берди. Лекин ҳеч нарса қилинмади», — деди у.\nИсфара марказий шифохонаси бош шифокори Тоиббидин Муҳаммедов хизмат сафарида экани ҳақида хабар берди. Бошқа шифохона ходимлари ваъдаларини унутмаганликларига ишонтиришди.\nХусусан, ҳужжатлардан бирида шифохона бош врачи Исфара шаҳар ҳокимидан Абдулатиф Шарифовнинг фарзандлари учун ер ажратиб беришни сўраган. Шарифов 2017 йилдан буён ер олиш учун навбатда тургани хабар қилинган.\nЯна бир ҳужжатда бош шифокор Исфара халқ депутатларига кўчалардан бирига Шарифов номини беришни таклиф қилган. Касалхона ходимлари микрофонсиз суҳбатда Абдулатиф Шарифовнинг 60 ойлик маоши бўлиб-бўлиб тўланишини айтди. Шунингдек, Абдулатиф Шарифовнинг оиласига бир неча бор моддий ёрдам кўрсатилганини ҳам айтишган.


“Вақф“ фонди шу кунга қадар қанча закот пулларини тарқатди? | "Андижон гўшт сут савдо" МЧЖ\n« Ёшлар – касб-кўникмалар – келажак\nИжтимоий соҳага бағишланган халқаро форум иш бошлади »\nОпубликовано 14.05.2019 | Автор: asmedia\nМуборак Рамазон ойида кўпроқ савоб ишлар қилиш, айниқса, касб-ҳунар ва тижоратдан келадиган маблағлардан бўлган закотни адо этиш кўп фазилатли ишдир.\nАллоҳ таборака ва таоло Қуръони каримда бу ҳақда шундай дейди: “Эй, имон келтирганлар! Ўз қўл меҳнатингиз ва Биз сизлар учун ердан чиқарган нарсаларнинг яхшиларидан эҳсон қилингиз! Ўзингиз фақат кўзингизни чирт юмибгина оладиган даражадаги ёмон нарсаларни (эҳсон қилишга) танламангиз! Шунингдек, билингизки, албатта, Аллоҳ ғаний ва мақтовга лойиқ зотдир“.\n“Вақф“ хайрия жамоат фонди томонидан Республика бўйлаб кўплаб ҳудудларда йирик хайрия тадбирлари ташкил этилмоқда. Ушбу тадбирлар доирасида ногиронлиги бўлган, моддий жиҳатдан қийинчиликларга дуч келган инсонларга кўмак кўрсатилмоқда. Бу эса Фондимизга ишониб ўзларининг хайрия ва закот маблағларини ўтказаётган саховатпеша инсонларнинг кўмагида амалга оширилмоқда.\n“Вақф“ хайрия жамоат фонди юртимиз мўмин-мусулмонларини муқаддас Рамазон ойида эҳсонларни кўпроқ қилишга ва улкан ажрларга эга бўлишга чақиради. Закот беришни мақсад қилган бўлсангиз ва ҳақдор инсонларни топа олмаётган бўлсангиз, “Вақф“ фонди сизга Аллоҳ йўлида кўмак кўрсатади.


Иккита камерага эга бўлган Meta смарт-соатларининг рендерлари эълон қилинди\nНоодатий тасма, ажратиладиган дисплейли, олд-орқа камерали ақлли соат 3D рендерлари компания патенти асосида яратилган.\nСмарт-соатлар сотувида Apple етакчи бўлса, умумий смарт тақиладиган қурилмалар савдосида Xiaomi етакчилик қилмоқда.\n11 августда Samsung тақдим этган барча гаджетлар олтита расмий видеода!\nGalaxy Unpacked 2021 тадбирини томоша қила олмаганлар учун Samsung унда кўрсатилган девайсларининг расмий роликларини чиқарди.\n11 августда Samsung тақдим этадиган TWS-қулоқчин ва икки хил букламафон нархлари маълум бўлди\nБулардан ташқари, Samsung мазкур тадбирида Galaxy Watch 4 Classic русумли янги ақлли соатини ҳам намойиш этиши кутилмоқда. Унинг нархи ҳозирча номаълум.\nБолаларга мўлжалланган Watch Phone Z1 «телефон-соати» чиқди\nWatch Phone Z1’нинг ўзига хослиги унинг видеоқўнғироқлар учун мўлжалланган фронтал камерасида. Янги соат бутун дунё бўйлаб 13 диапазонда 4G алоқа тармоғига уланишни таъминлайди.\n28 июнда намойиш этиладиган Galaxy Watch 4 илк расмий суратларда\nGalaxy Watch 4 харидорларга икки хил – диаметри 40 ва 44 миллиметрлик корпусларда таклиф этилади. Миш-мишларга кўра, мазкур смарт-соатда янгича функция – танадаги ёғ фоизини аниқлаш имкони ҳам бўлади.\nМашъум воқеадан сўнг унинг эри полицияга маълум қилишича, уйга уч нафар шахс ўғриликка тушган. Улар тахминан 15 минг еврони ўғирлашган, уй эгасини боғлаб қўйиб, хотинини ўлдириб кетишган.\nБу йил чиқаётган Apple Watch Series 7 хусусиятлари\nЯқинда биз Apple Watch Series 6 ўз таннархидан неча баравар қимматга сотилаётгани ҳақида хабар берган эдик. Энди эса Bloomberg нашри унинг кейинги авлоди тўғрисида маълумотларни эълон қилди.\nApple Watch 6 ўз таннархидан неча баравар қимматга сотилаётганини биласизми?\nТағин нафақат соатнинг бутловчи қисмлари, балки уни териш харажатлари, синаш жараёни ва ҳатто дастурий таъминотни тайёрлашга кетган харажатлар ҳам ушбу суммага киритилган!\nMeizu Watch чиқди: флагман Snapdragon чипи, eSIM ва NFC (+видео)!\neSIM технологияси шарофати билан Meizu Watch смартфонга боғланмасдан, тўлиқ автоном режимда ҳам ишлай олади – унинг ўзиданоқ қўнғироқ қилиш мумкин!\nHarmonyOS тизимида ишлаётган Huawei Watch 3 илк «жонли» видеода!\nHuawei Watch 3 икки хил версияда чиқиши маълум бўлган, стандарт талқини Bluetooth интерфейсига эга. Янада илғор Watch 3 Pro эса eSIM технологиясига ҳамда тўлақонли автоном ишлаш имкониятига эга.\nHarmonyOS тизимли илк қурилмани Huawei’дан ҳам олдин бошқаси чиқаряпти!\n31 май куни намойиш қилинадиган гаджетнинг тизерида «Hello, HongMeng» ёзуви ҳам акс эттирилган. «HongMeng» – бу Harmony OS тизимининг хитойча номидир.\nТОП-5: Дунё бозорида қайси ақлли соатлар энг кўп сотиляпти? (2021 йил 1-чорак)\nCounterpoint Research ҳисоботига кўра, мазкур муддатда жаҳон бўйича сотилган ақлли соатлар сони 2020 йилнинг шу даврига нисбатан 35 фоизга ошган.\nHuawei корпорацияси уларнинг тақдимот кунини Weibo ижтимоий тармоғидаги ўз саҳифасида ҳамда расмий YouTube-каналидаги видеода тасдиқлади.\nАвтономлиги 14 кунга борувчи, GPS чипли ва IP68 ҳимояли Realme Watch 2 Pro чиқди (видео)\nRealme Watch 2 Pro смартвотчи катта – 1,78 дюймлик, тасвир аниқлиги 32х285 пикселлик экранга эга. Дисплейнинг максимал ёрқинлиги 600 нит, кадр янгиланиш частотаси эса 30 герцга тенг.\nЖорий йилнинг 1-чорагида Европа бозорида смартфон сотиш ҳажмини энг кўп – нақ 183 фоизга оширган бренд Realme бўлади. Мазкур компания бошқа девайслар йўналишида ҳам ўзини кўрсатмоқда...\n13 май куни Xiaomi яна бир гаджетини намойиш этади (+видео)\nXiaomi компанияси Ҳиндистон бозорига Redmi Note 10S смартфонини тақдим этаётгани ҳақида ёзган эдик. Маълум бўлишича, ўша тадбирнинг ўзида Redmi бренди навбатдаги ақлли соатини ҳам намойиш қилар экан.\nЯнги смарт-соат қон босимини ҳам, қондаги шакар ва алкоголь миқдорини ҳам айта олади!\nУчта янги кўрсаткич сенсорлари саломатликни мониторинг қилиш имкониятларини кенгайтиради. Улар ёрдамида диабет, гипертония ва бошқа хасталиклар ривожланишининг олдини олиш мумкин бўлади.


Тошкентдаги дори омборида 5000 кв.м майдон ёниб кул бўлди\n24 ноябр 2020, Тошкент вақти: 20:14\nКеча Тошкентнинг Олмазор тумани Байоқтол кўчаси 15-уйда жойлашган дори омборидаги ёнғинга электр тизимидаги қисқа туташув содир бўлган.\nБу ҳақда хабар қилган Ўзбекистон Ички ишлар вазирлиги матбуот хизматига кўра, ёнғин натижасида ҳеч кимга зарар етмаган.\nВазирлик хабарига кўра, ёнғин 21 октябрь куни тонгги соат 4:04да бошланган.\nРасмий маълумотга кўра, ёнғин содир бўлган бино MTEGRA компаниясига тегишли бўлиб, бу ерда ACKLERI – чет эл корхонаси, GESTIUA BIZNESS, AMIK FARM, NEVILLE SERVIS, FARM – ABIDI INK компаниялари ва NIKA-FARM корхонаси ижарада фаолият кўрсатаяпти.\nЁнғин натижасида ушбу корхоналарга тегишли жами 5000 квадрат метр майдондаги дори- дармон маҳсулотлари ёниб кул бўлган.\nРоссия матбуоти ушбу дори омборига қасддан ўт қўйилгани ҳақида хабар қилди.\nТошкентда омбор ëниб кетди


Ироқнинг Хиллоҳ шаҳарчаси яқинида Полша ҳарбийларининг автоколоннаси ўтиб кетаëтган вақтда машина портлади. Натижада бир ҳарбий ҳалок бўлди¸ 6 нафар одам яраланди.\nЯраланганлар Карболодаги касалхонага олиб кетилди.\nАҚШ ҳарбийлари Бағдодда сўнгги 24 соат ичида юз берган тўқнашувларда 3 нафар ҳарбий ҳалок бўлгани ва 5 одам яраланганини маълум қилди.\nШунингдек¸ Бағдод ғарбидаги Рамади шаҳрида қуролланган номаълум гуруҳ полиция бошлиғини ишга кетаëтган дамда хонадони олдида отиб кетган.\nҚотиллар ҳодиса юз берган жойдан қочишга муваффақ бўлган.


NetSuite акциядорлари Oracle билан бирлашиш битимини маъқуллашди\n00:14 / 08.11.2016\nАҚШнинг дастур ишлаб чиқарувчи ва "булутли" технологиялар негизида хизматлар тақдим қилувчи NetSuite Inc. компанияси акциядорлари компаниянинг ташкилотлар учун дастурий таъминот яратиш соҳасида дунё етакчиси Oracle Corp. компаниясига 9,3 млрд долларга сотилиши бўйича битимни маъқуллашди.\nNetSuite’да маълум қилинишича, битимни 53 фоиз акциядорлар маъқуллашган. Шу билан бирга маълум қилинишича, компаниянинг 45 фоиз акцияси Oracle президенти Ларри Эллисон ва унинг оиласига тегишли, бироқ улар овоз беришда иштирок этишмаган.\nБитимга NetSuite’нинг энг йирик мустақил акциядори, унинг 18 фоизга акциясига эгалик қилувчи T. Rowe Price Group компанияси қарши чиққан. Компания ваилларининг фикрича, таклиф қилинган нарх жуда паст бўлган. Бироқ қолган акциядорлар битимни маъқуллашган.\nNetSuite’нинг сотиб олиниши Oracle тарихидаги энг йирик битимлардан бири бўлади. "Булутли" технологиялар соҳасида рақобатчиларга етиб олмоқчи бўлаётган компания шу тариқа ўзининг "булутли" технологиялар соҳасидаги мавқеини мустаҳамлаб олмоқчи.\nOracle NetSuite Ларри Эллисон\n“Oracle” мутахассиси IUT талабаларига маҳорат дарсини ўтди\nOracle компанияси NetSuite’ни 9 млрд долларга сотиб олмоқда


Россия БМТга суриялик исёнчилар кимёвий қурол қўллаганига оид далил топширди\nРоссиянинг БМТдаги доимий элчиси Вмталий Чуркин, Ню Йорк ш., 2013 йил 9 июл.\nРоссиянинг БМТдаги доимий элчиси Сурияда исёнчилар тарафидан заҳарли газ ишлатилгани ҳақидаги маълумотларни БМТга топширди. Элчи далилларнинг воқеа жойида россиялик экспертлар томонидан олинганини алоҳида таъкидлади.\nБМТдаги Россия элчиси Виталий Чуркинга кўра, россиялик мутахассислар ўтказган текширув натижалари суриялик исёнчилар асабга таъсир этувчи заҳарли зарин гази тайёрлаб¸ уни Ҳалаб (Алеппо) шаҳри яқинида қўллаганини кўрсатган.\nЖорий йил 19 март куни Сурия шимолида жойлашган Ҳалаб вилоятининг Хон Ал-Ассал минтақасида кимёвий қурол ишлатилгани оқибатида 26 киши нобуд бўлган, ўнлаб одам жароҳат олган.\nБу воқеа халқаро ҳамжамиятнинг жиддий ташвишига сабаб бўлди.\nСурия ҳукумати кучлари ва исёнчи гуруҳлар бир-бирини кимёвий қуролдан фойдаланганликда айблаб келмоқда.\nВиталий Чуркин россиялик экспертларнинг воқеа жойида текширув ўтказганини алоҳида урғулади:\n- Мен ҳозиргина Бош котибга россиялик экспертлар Хон Ал-Ассалдан олган намуналарни топширдим. Шуни таъкидламоқчиманки, Бош котибга тақдим этилган бошқа ҳисоботлардан фарқли ўлароқ бизнинг намуналар шахсан россиялик экспертлар томонидан воқеа жойидаги снарядлардан олинган. Уларни бизга учинчи томон бермаган, деди Россиянинг БМТдаги элчиси.\nВиталий Чуркинга кўра, снаряд кимёвий моддаларга мўлжалланган стандартда бўлмагани учун, уни исёнчилар қўллаган, деган хулосага келиш мумкин:\n- Шу сабабли қуролли мухолифат жанггарилари Хон Ал-Ассалда кимёвий қуролдан фойдаланган, дейишга асос бор. Биздаги маълумотларга кўра, Озод Сурия aрмиясига алоқадор бўлган Башар ал-Нассир бригадаси “Башар 3” снарядлари ишлаб чиқаришни 2013 йил феврал ойида йўлга қўйган, деди Виталий Чуркин.\nДушанба куни Сурия ҳукумати Хон Ал-Ассалда кимёвий қурол қўлланилгани бўйича Ташқи ишлар вазирлари даражасида музокара ўтказиш учун БМТ махсус комиссияси бошлиғи Аке Селлстром ва БМТнинг Қуролсизланиш бўйича мутасадди раҳбари Ангела Канени Дамашққа таклиф қилди.\nВиталий Чуркин бу ташаббусни қўллаб-қувватлаб¸ уни “текширув ўтказишга олиб келиши мумкин бўлган жараён” дея баҳолади.\nАҚШ, Британия ва Франция БМТ Бош котиби Бан Ки Мунга Сурияда кимёвий қуроллардан фойдаланилган бошқа ҳужумлар ҳақида ҳам маълумотлар тақдим этган.\nБан Ки Мун Суриянинг бошқа жойларида ҳам кимёвий қурол қўлланилгани бўйича кенг кўламли текширув ўтказилишини хоҳлашини айтган.\nВашингтонда Оқ уй матбуот котиби Жей Карни Қўшма Штатлар “Сурия ҳукуматидан бошқалар кимёвий қуролдан фойдаланиш имкониятига эга эмаслиги ва кимёвий қуроллар ишлатганини кўрмаганини айтди.\nСурия кимёвий қуролларни тақиқлаш ҳақидаги халқаро конвенцияга 1997 йилда имзо чеккан етти давлатнинг биридир.


Андижонлик йигит орган ходимларининг қийноғидан сўнг ўзини осгани иддао қилинди (ВИДЕО)\nАндижон шаҳрининг Бектош Раҳимов маҳалласида яшайдиган 33 яшар Бекзодбек Юнусов 10 май куни уйининг омборхонасида осилган ҳолда топилган.\nМарҳум яқинларининг иддао қилишича, Бекзодбек Юнусов 4 май куни тушдан кейин шаҳар ИИБ бўлими ходимлари томонидан ноқонуний дори сотишда гумонланиб ушлангандан сўнг қийноққа солиниб, ундан синглисининг ноқонуний дори савдоси билан шуғулланиши ҳақида кўрсатма олинган.\n5 май куни соат 02.00да Бекзодбек Юнусов уйга қўйиб юборилган ва унинг танасида жароҳатлар борлигини айтган яқинлари сўзларига кўра, Бекзодбек бу ҳақда ҳеч нарса демаган ва у 5 май куни эрталаб омборхонага чиқиб ўзини осган.\nБекзодбек Юнусовнинг осилган жасади орадан беш кун ўтганидан сўнг, 10 май куни топилган.\nАндижон шаҳар ИИБ Бекзодбек Юнусовнинг осилган ҳолда топилганини тасдиқлади.\nАндижон шаҳрининг Бектош Раҳимов маҳалласида истиқомат қилган, 33 яшар уста Бекзодбек Юнусовнинг жасади 10 май куни омборхонада осилган ҳолда топилди.\nБекзодбек Юнусов 5 май куни уйидан сирли равишда ғойиб бўлган ва яқинлари уни беш кун қидирган.\nАндижонлик йигит орган ходимларининг қийноғидан сўнг ўзини осгани иддао қилинди\nБекзодбекнинг укаси Жавлонбек Юнусовнинг Озодликка айтишича, 4 май куни акасини ноқонуний дори савдосида гумонлаб ушлаб кетишган:\n- Акам ўша куни кечаси соат 2 да келди. Ака, нима бўлди десам, йиғлади. Милисалар мени роса уришди, синглингга қарши кўрсатма берасан, ўша таблеткани синглимдан олганман дейсан, деб мажбур қилишди. Бўлмаса дубинкани орқангга тиқамиз, дейишди. Мажбур бўлиб ёзиб бердим. Бунақа, бунақа дейсан деб гапиртириб, видеога олишди. Синглимга қарши ёзиб берганимга қийналиб кетяпман. Эртага яна соат 9га чақиртиришган, юрагим безиллаб турибди, деб йиғлади.\nБекзодбек Юнусов ўлимидан 5-6 соат аввал\nБекзодбек Юнусовнинг синглиси Наврўзанинг иддао қилишича, акасининг баданида жароҳат изларини кўрган:\n- Кечаси келганда ранглари оқариб кетган, лаблари қонталаш бўлиб шишиб кетган эди. Нима бўлди ака, деб лабини очиб кўрсам, ичкаридан ёрилиб кетган экан. Юзлари шишиб кетган эди. Келинг расмга олиб интернетга чиқариб юборай десам, “йўқ, йўқ, улар кейин мени ёмон қилишади, деб рухсат бермади”\nЖавлонбекнинг айтишича, марҳум акасининг синган оёғи доим оғриб тургани учун у оғриқ қолдирувчи дори ичиб юрган:\n- Акам уста, қурилишда ишлаганида оёғи синган. Кейин операция қилишиб, оёғининг ичига темир қўйишган. Доим оёғи оғриб юрарди. Оғриқни қолдириш учун ўшанақа таблеткалардан ичиб юрарди. Ўша куни майли, кириб дамингизни олинг энди, деб чиқиб кетдик. Эрталаб эса жойидан тополмадик.\nБекзодбекнинг яна бир синглиси Шаҳзоданинг айтишича, акаси йўқ бўлиб қолгани ҳақида милицияга қилган аризаси инобатга олинмаган:\n- Бормаган, қидирмаган жойимиз қолмади. Милицияга айтдик, улар ўзларинг айбдорсан, деди. Қидирув эълон қилмади. Акам, “мендан рози бўлинглар, мени кечиринглар” деб ёзиб кетган экан.Шуни ҳам кўрсатдик. Барибир, ариза қабул қилишмади. Ҳовли атрофидаги уйларнинг кладовкалари бир ерда жойлашган, ҳеч кимнинг хаёлига келмабди. Орадан беш кун ўтгандан кейин, қўшнилар кладовкаларингдан сасиган бир нарсани ҳиди чиқяпти, деб қолишди. Бориб кўрсак акам осилиб ётибди”.\nБекзодбек Юнусов қолдирган видо хати\n10 май куни Бекзодбек Юнусовнинг жасади суд-тиббий экспертизаси қилиш учун олиб кетилган ва кейин яқинларига қайтариб берилган. Марҳум 11 май куни дафн этилди.\nБекзодбек Юнусовнинг уч яшар қизи ва бир яшар ўғли етим қолган.\nОзодликда Бекзодбек Юнусовнинг ички ишлар органи ходимлари томонидан калтакланганига оид аниқ фактлар йўқ.\nАндижон шаҳар ички ишлар бўлимининг Озодлик гаплашган мулозими, Бекзодбек Юнусовнинг жасади осилган ҳолда топилганини тасдиқлади, аммо телефон орқали бундан ортиқ маълумот бера олмаслигини айтди.\nАндижон шаҳар прокуратурасига Озодлик қилган қўнғироқлар эса жавобсиз қолди.


Эркин микрофон - Пенсия ва ойликлар 100% пластикка ўтди\n11 апрел 2021, Тошкент вақти: 09:08\nдейди Қашқадарëдаги пенсионер буви-бувасию¸ ўқитувчи ота-онасининг нақд пулсиз қолганидан эзилаëтган Россиядаги муҳожирлардан бири.\nЎзгаришни ўзимиздан бошлайлик¸\nдейди чоршанба куни Самарқанддан қўнғироқ қилган суҳбатдошимиз. Ўзини Озодлик радиосинининг ашаддий мухлиси, дея таништирган суҳбатдош, кейинги пайтларда" Эркин микрофон" орқали Ўзбекистон раҳбарларидан шикоят қилаётган юртдошларига, нолиш ўрнига яхшиланишни ўзимиздан бошлайлик¸ дея мурожаат қилди.\n- Ўзимнинг шахсий фикрим. Кўпчилик одамлар Каримовга¸ прокуратурага¸ қисқаси ҳаммамиз¸ лекин аслида балки ўзимиздадир айб¸ демоқчиман.\nОзодлик: Масалан¸ шахсан сизнинг айбингиз нимада?\n- Мисол учун ўша ëлғончилик¸ зино¸ ўғирлик – ҳаммаси ўзимизда борда. Ўша президентни ëмонлаëтганлар ҳам¸ ҳокимни¸ милицияни ëмонлаëтганлар ҳам ўзимизнинг қўшнимиз¸ жиянимиз ë холамиз. Бошқа жойдан келмаган улар. Ўзимизнинг одамлар. Бизни танқид қилаëтган одамларнинг ўзлари ҳам ўша амалда бўлса¸ ўша айбларни қилиши мумкин. Мен ўзим асли филологман. Навоийдан тортиб жадидларгача келадиган бўлсак¸ биринчи ўринда нафсни тарбиялаш¸ қалбни поклаш. Балки ўзимиз ўғирлик қилмасак¸ зино қилмасак¸ ароқ ичмасак¸ тарбия масаласида болаларимизга ибрат бўлсак¸ балки яхшиланиш бўлар. Бошқа чорамиз йўқ¸ шекилли. Шуни айтмоқчи эдим. Ҳаммамиз биринчи ўринда ўзимизни тўғирласак¸ фарзандларимиз кейинчалик прокурор бўлади¸ милиция бўлади¸ ҳоким бўлади. Бошқа йўлимиз йўқ. Минг танқид қилган билан¸ ўнта Каримов ўзгаргани билан ҳеч нарса ўзгармайди.\nОзодлик: Ўзбекистондаги аксарият одамларни шунақа тарбиясиз¸ деб ўйлайсизми?\n- Энди шундай бўлаяпти. Мен оз-моз савдо билан шуғулланаман. Охирги мустақиллик йилларида 90 фоиз одам¸ эркаклар энди¸ аëлларни қўяверинг¸ ваъдасида турмайди. Энди 100 фоиз эмас. Яхшилар¸ бировга хиëнат қиламйдиган одамларимиз бор. Лекин кўпчилигимизнинг тарбиямиз¸ хулқимиз¸ одобимиз ëмон. Биттаси “Мана шу одам эрталабдан кечгача бекор ўтирибди¸ишламайди” дебди. Иккинчиси “Қаердан билдингиз?” деса¸ “Куни билан кузатиб ўтирдим” дебди. Биз бировнинг камчилигини кўришга ўрганганмиз. Ўзимизникини кўрмаймиз. Имом Ғаззолий “Яхшилик қилгин¸ яхшилик келади. Меҳр кўрсатган¸ меҳр кўради” дейди. Шунинг учун ўзимиз яхши бўлсак¸ қолганлар ҳам яхши бўладими дейманда¸ дейди самарқандлик суҳбатдош.\nПластик карточка оиламни ҳолдан тойдирди...\nМосквада қўнғироқ қилган суҳбатдошимиз шундай дер экан, Қашқадарёда қолган оила-азолари, Ўзбекистон ҳукуматининг пластик карточкалар сиёсати туфайли оғир аҳволда қолганидан гапирди.\n- Пластик карточка бўйича проблема бўлади¸¸ дейишди. Мана мен кеча телефон қилиб билдим. Момом¸ бувамларнинг пенсияларини 100 фоиз қилиб пластик карточкага ўтказиб юборибди. Онам ва дадам коллежда ишлашади. “Пластикдан пулни олиб бўлмаяпти. Банкомат¸ терминал ишламайди” дейишаяпти. Терминал бор жойдан нарса олсангиз¸ у ерда икки баробар қиммат экан. Умуман пулни ҳеч қаерда алмаштириб бўлмаяпти. Шуни айтмоқчи эдим. Пластик карточка билан проблема бўлаяпти. Сотувчилар ҳозир олмай қўйган¸ деяпти. Деҳқоннинг нарсаси арзон¸ лекин ундан пластик карточка билан сотиб олиб бўлмайди. Қаршида эски ва янги бозор бор. Фақат иккита жойда терминал ишлайди. Янги бозорда киришда битта ишлайди. Нархи жуда ҳам қиммат.\nОзодлик: Ота-онангиз нима иш қилади?\n- Ўқитувчи. Аммам ҳам ўқитувчи. Оилавий ўқитувчилармиз. Дадам Қарши қурилиш коллежида математика ва физикадан дарс беради. Онам Қаршидан сал четроқдаги коллежда она тили ва адабиëтдан дарс беради.\nОзодлик: Пулларини 100 фоиз пластик карточкада беришаяпти-а?\n- 100 фоиз. Олдин элликка эллик эди. Ҳозир 100 фоиз ўтказиб юборишибди. Ичим куйганидан сизларга телефон қилиб айтаяпман. Ҳозир "Алп Жамол" банки ëпилиб қолди. Яхши банк эди шу. "Ҳамкорбанк"дан бир-икки марта пул жўнатган эдик. Бир-икки кун кечикиб беришибди¸ дейди Россияда меҳнат муҳожирлигида юрган қашқадарëлик суҳбатдош.\nЎз дарди билан келдию кетди...\nМосквадан қўнғироқ қилган Нодир эса, куни-кеча президент Каримов Россия пойтахтига келиб кетди, бироқ бу ерда мардикорлик қилаётган миллионлаб ўзбекистонликлар аҳволи ҳақида оғиз очмади, дея президентга эътироз билдирди.\nНодир: Москвадан Нодирман. Ҳозирги кунда Москва вилоятида ҳайдовчиман. Кеча Каримов келибди. Москва вилоятида анча-мунча ўзбеклар ишлайдиган бозор бор. Ўзбек-тожиклар хуллас жуда ҳам кўпда. Шу бозорда бугун нима бўлди¸ эшитган бўлсангиз¸ депортация бошландику.\nОзодлик: Каримов келиб кетгандан кейин бошландими бу?\n- Бу бор эди. Олдин ҳам бўлиб турарди. Кеча Каримов келди¸ деяпманку. Икки-уч кун нима қўйилди¸ бугундан яна шу давом эттирилаяптида. Аëлларни аëл¸ эркакларни эркак демасдан муомаласи ҳам қандайдир одамдай муомала қилмайдида. Кўпгина юртдошларимизни шунақа олиб кетди. Депорт қиламиз¸ деган нимада юрибди. Демоқчиманки¸ мана Каримов келиб кетди. Икки кун нималарни гаплашди билмайман. Бугун 400 киши¸ эртага 500 киши. Бу одамларнинг ҳаммасини жўнатса¸ у ëқда нима қилади булар? Бир кун уруш бошланиб кетмайдими? Қирғизистондаги нималар бизда ҳам такрорланмайдими¸ деган нима билан телефон қилаяпманда. Пичоқ бориб суякка тегди¸ деса ҳам бўлади. Бир кун уруиш бошланиб кетса¸ аввало Оллоҳнинг ўзи сақласин юртимизни¸ бу кетиш бўлса¸ уруш бошланиб қолиши ҳеч гап эмас. Каримов президентимиз шунча хўрликлар¸ нималар етар энди. У ëқ¸ бу ëққа қараб иш қилиш вақти келди энди. 20 йил ўтирди энди. Етар энди демоқчиман¸ дейди Москвадан телефон қилган Нодир.


Гулчеҳра Нуриллаева 1938 йилда Тошкент вилоятида туғилган. Тошкент давлат университети ва Москвадаги Олий адабиёт курсларида таҳсил олган. 15 дан ортиқ шеърий китоблар муаллифи. “Тўмарис” хотин-қизлар ҳаракатининг асосчиларидан бири.\n“Элтуз” “Озодлик оҳанглари” аудиотўпламига кирган шеърларни тақдим этишда давом этади. 2007 йили Сорос жамғармаси томонидан Лондонда чоп этилган бу китобга ўз юртида аксар тақиқланган турфа шоирларнинг ижтимоий шеърлари ўрин олган.\nВатан жуда кетди торайиб,\nМарду майдонсиз, аҳли иймонсиз,\nТахтдан забонсиз, ва яна курмаклар боис,\nҲадеб чопаверар кўппаклар боис,\nВатан жуда кетди кенгайиб,\nБизлар ҳеч кутмаган Пулликлар билан.\nТақдир судралади, шошмайди тақдир,\nСитам сўқмоқлари узундан-узун.\nДонишманд сўзлари эҳтимол, ҳақдир,\nҚандайин халқ бўлса, ўшандай тизим.\nКўравериб бўлди хаёлларим талх,\nОдамхўр, фирибгар, юҳо касларни.\nСўрамай ҳаддим йўқ, онажоним, халқ,,\nҚачон туғақолдинг бундай пастларни?!\nҚачон туғақолдинг отабезори,\nҲароми кимсалар макри, озори\nЮртнинг булғади-ку пиёласини.\nШу боис бизлардан юз бурмиш барор,\nШу боис Ҳуррият очмагай талъат.\nШикаста Ватаннинг корига ярар\nАлплар ўстирмаган аёлга лаънат!\ndata-title="“Ватан жуда кетди торайиб, марду майдонсиз”" data-description="<p>Гулчеҳра Нуриллаева 1938 йилда Тошкент вилоятида туғилган. Тошкент давлат университети ва Москвадаги Олий адабиёт курсларида таҳсил олган. 15 дан ..." data-image="https://eltuz.com/wp-content/uploads/2017/08/r624413.jpg" data-url="https://eltuz.com/sas/200804/" data-services="facebook,odnoklassniki,twitter,telegram" data-counter="ig">\nКремль ва Тошкент қамоқхонаси собиқ маҳкуми Аҳмаджон Одилов ўлди\nАхмаджон Одилов 27 сентябр куни эрталаб, соат 5.30 да 92 ёшида оламдан ўтди. Жанозаси Ғурумсаройда соат 4 да бўлиши ...\nЎзбекистонда соғлиқни сақлаш тизимидаги вазият ёмонлашган бир пайтда Тошкент шаҳри ҳокими билан боғлиқ хусусий университет тўғрисидаги давлат ҳужжатлари ғазаблантирмоқда. ...\nФарғона вилоят ҳокимининг туманларда ўтказаётган мажлисларда чироқ ўчиб қолиб, мажлис аҳли лампа чироқ, қўл фонарларини ёқишга мажбур бўлишмоқда. Туманларнинг ...


Пушкиннинг шарққа қизиқиши\nXIX асрнинг боишари Русиянинг Шарққа қизиқиши, Шарқ билан маданий муносабатлари, Шарқ адабиётининг Русия адабиётига таъсири янги босқичга кўтарилган бир давр саналади. Шарқона мавзу айниқса рус романтиклари ижодида ўзининг ёрқин ифодасини топган. Академик И. Ю. Крачковскийнинг таъкидлашича, «20- йилларнинг бошида «Шарқ услуби» Шарқ дунёқарашининг ифодаси сифатида муҳим аҳамият касб этди, айниқса, шоирларнинг асосий қизиқишларига айланиб қолди.\nРус адабиёти тарихини кузатиш Русиянинг Шарққа қизиқиши Пётр I давридаёқ бошланиб, Пушкин даврида ниҳоятда кучайиб, ундан кейинги даврларда ҳам сусаймай тараққий қилиб борганини кўрсатади.\nС.Пушкиннинг Боқчасарой мавзусидаги шеърий поэмалари билап бир вақтда П.А.Вяземскийнинг «Боқчасарой» шеъри, Пушкиннинг «Ҳофиздан», «Куръонга иқтибос», «Арабчага тақлид» асарлари билан олдинма-кейин А.А.Фетнинг ва А.Н.Майковларнинг «Ҳофиздан», Я.П.Полонскийнинг «Қуръондан» каби шеърлари яратилган.\nВ.Иванов тан олишича, «Шарқ шеърияти Оврупаникидан минглаб йилларга ёши улуғ бўлиб, доимо унга таъсир қилиб келган». Пушкин даврига келиб, бу жараённи ўрганишга қизиқиш яна ҳам кучайди. XIX аср бошлари рус матбуотида рус адиблари, олимлари, адабиётшунослари ва танқидчилари фаолиятида ҳам бу ҳол ўз ифодасини топди.\n«Полярная звезда», «Телескон», «Азиатский вестник», «Вестник Европы», «Московский телеграф» каби вақтли матбуот нашрларида мунтазам равингда Шарқ адабиётига мансуб асарлар таржимаси ва улар ҳақида илмий мақолалар эълон қилиниб турган.\nПушкин даври рус адабиёти тарихида Петербургда Г.И.Спасскийнинг «Азиатский вестник», Москвада И.А.Полевойнинг «Московский телеграф» журналлари адабий алоқаларнинг тарғиботчиси сифатида фаолият кўрсатган.\n«Московский телеграф» журнали муҳаррири Н.А.Полевойнинг ўзи Шарқ адабиётага катта қизиқиш билан қараган, рус адабий жамоатчилигининг Шарқ адабиёти иамуналари билангина эмас, Оврупа шарқшуносларининг илмий изланишлари билан таништиришга ҳам ўзининг асосий мақсадларидан бири санаган ва ўз мақолаларида Шарқ тилларини ўрганишга чақирган. Шунинг учун журналда Париж, Лондон, Калкутга Осиё жамиятларининг фаолияти, рус шарқшуносларидан Иакинф—Бичурин, Френ, Шармуа, Сенковский кабиларнинг асарларини ёригишга кенг ўрин берилган.\n«Минг бир кеча» таржимаси, араб халқ оғзаки ижодига мансуб асарлар, афоризм ва мақоллар ҳам бу журнал саҳифаларидан кенг ўрин олган. Исломгача бўлган араб адабиётига мансуб шоирлардан Имрул Қайс, Тараф, Зухайр, Антар, Амру, Лабиб кабиларнинг асарлари, жоҳилия даври «Муаллақотлар»и ҳақида журналда анча кенг маълумотлар берилган.\nЖурнал форс адабиёти вакиллари Фирдавсий, Саъдий, Ҳофиз, Жомий ижоди билан рус оммасини таништиришда катта хизмат қилган. Журналда Пушкиннинг дўстлари П.А.Вяземский, Бестужев—Марлинскийлар Шарқ адабиётига оид қарашлар билан фаол иштирок этшшан. П.А.Вяземский озарбойжон олими ва шоири Мирза Жафар Тупчибошевнинг А.Мицкевич сонетини форс тилига қилган таржимасини журналда нашр этади ва ўзининг «Адам Мицкевич сонетлари» мақоласида бу таржиманинг таҳлилини беради.\nПушкиншунослар таржимада шарқона оҳанглар Пушкиннинг «Лаззатбахш фавворалар шабадаси»да шеъридаги шарқоналикнинг шаклланишига таъсир қилган, деб таъкидлайдилар.\nРус пушкиншунослари Пушкиннинг ҳазрати Муҳаммад (с.а.в.) шахсиятлари билан қизиқиши унинг сургун қилинишидан анча аввал бошланган ва бунга унинг замондоши Чаадаев билаи суҳбатлари ҳам сабаб бўлган бўлиши мумкин, деб тахмин қиладилар. Чунки Чаадаев ислом дини ва Муҳаммад (с.а.в.) шахсиятларини яхши билган ва у Зотга ниҳоятда юқори баҳо берган.\nУ ўзининг «Фалсафий мактублар» асарида пайғамбаримиз Муҳаммад (с.а.в.)ни инсониятнинг маънавият тарихидаги энг буюк шахс сифатида улуғлайди ва «дунё динларининг буюк тараққиётида Муҳаммад динини муҳим деб қарашимиз лозим», деб таъкидлайди.\nПушкиннинг бадиий тафаккури мана шундай адабий жараён таъсирида шаклланган эди ва Шарққа қизиқиши шунчаки эҳтиросли интилиш, тасодифий адабий ҳавас ёки адабий таъсир жараёнлари билан боғлиқ ҳодисагина эмас, албатта. Бу ҳол шоир тафаккурининг умуминсоний моҳиятидан келиб чиққан ва даҳоларга хос умуминсонийлик муаммоси билан боғлиқ илмий масала бўлиш билан бирга, бошқа бир жиҳатдан Пушкин томирларида жўш урган шарқона қон оқимларининг инъикоси ҳамдир. Чунончи, Пушкиннинг катта бобоси Иброҳим ибн Ҳанбал ҳабаш амирларидан бирининг ўғли бўлиб, турклар уни асир қилган ва кейинчалик Русия элчилари уни Пётр I га совға қилишган.\nЧингиз Айтматов инсон ўзининг етти аждодини билиши шарт, чунки инсонларнинг етти бўғинида бир хил қон бўлишини табобат фани ҳам тасдиқлаган, деб таъкидлайди. Пушкин эса араб бобосига мансуб аждодлар шажарасининг тўртинчи бўғини холос, яъни ҳабаш бобосидан ҳали унчалик узоқлашиб кетмаган. Пушкиннинг онаси Надежда, Надежданинг отаси Осип, Осипнинг отаси эса Иброҳим ибн Ҳанбал бўлган. Пушкин Михайловское қишлоғида (1824) яшаган даврида Иброҳимнинг Пётр исмли иккинчи ўғли тирик бўлган. Пушкин катта бобоси билан боғлиқ маълумотларни мана шу кекса амаки бобосидан олган. Пушкиннинг томирларидаги оқиб турган ҳабаш қони уни ҳамиша Шарқ ўлкаларига тортар, ҳатто у жанубда сургундалик пайтларида хорижий Шарққа қочиб кетишни ҳам хаёлидан ўтказган. Шунда у Константинополни кўришни, Африка осмонлари остида сайр қилишни орзу қилган. Шоирнинг рақиблари уни масхаралаб, «Искандар Африкавий», деб атардилар.\nПушкиннинг Шарқ ҳаётига қизиқиши ва интилишлари ўткинчи қизиқиш бўлмай, мунтазам илмий характерга эга теран изланиш самарасидир. Унинг айрим қоралама қоғозларида ўз ватандошларига араб шарқига мансуб халқлар ҳақида ҳақиқий илмий маълумотларга эга бўлиш зарурлигини уқтирган илмий фикрларини ҳам учратиш мумкин.\nА.С.Пушкин шоир бўлиб танилганида бутун Оврупа, жумладан, Русияда ҳам Шарқ маданияти, тарихи ва адабиётига қизиқиш ниҳоятда авж олган давр эди. XIX аср бошларида Русияда бу қизиқиш яна ҳам кучайди. Русия университетларида араб, форс, турк каби Шарқ тиллари ўргатила бошланди.\n1807 йилдаy бошлаб олмон шарқшунос олими Х.Д.Френ Русияда арабшунослик бўйича Қозон университети Шарқ тиллари кафедрасининг профессори сифатида фаолият кўрсатади. Унинг ташаббуси билан 1818 йил ноябрь ойида Петербургда Осиё музейи очилади. Кейинчалик рус шарқшунослигининг тараққиётига асос бўлган араб, турк қўлёзмалари Х.Д.Френнинг саъй-ҳаракатлари билан ана шу музейда тўпланади. Шунингдек, Х.Д.Френ Олтин Ўрда ва VI—XI аср арабларига мансуб тилла тангаларни йиғиб, уларни ўрганиб, Русияда нумизматика (тангашунослик) фанига асос солади.\nПушкин даврида фаолият олиб борган «Арзамас» адабий тўгараги Шарқ адабиётининг энг фаол тарғиботчиларидан эди. Пушкин билан биргаликда бу тўгаракка аъзо бўлган С.С.Уваров Русияда Шарқни ўрганиш нафақат илмий-адабий, балки ижтимоий- сиёсий аҳамиятга эга эканини таъкидлаб, Осиё академиясини ташкил этиш ташаббуси билан чиқади.\nШарқшунос олимлар тайёрлаш мақсадида иш олиб бораётган Москва ва Қозон университетларидаги Шарқ тиллари кафедраси каби илмий марказлар қаторига 1818 йил Петербург педагогика институтида очилган Шарқ тиллари кафедраси ҳам қўшилди, С.С.Уваров бу кафедранинг очилишида нутқ сўзлаб: «Барча динлар, барча фанлар, барча фалсафалар Осиёдан келиб чиққан. Фақат у (Осиё) ахлоқий-маънавий олам буюкликларини сақлаб қолган, биз ана шу ердангина умумбашарий маърифат булоқларини топамиз. Ким ҳам инсон тафаккурининг битмас-тутанмас кони бўлган бу бойликни яқиндан кузатиш иштиёқида ёнмайди!» деб хитоб қилади. Шунингдек,\nС.С.Уваров Шарқни, Шарқ тиллари ва адабиётини ўрганиш аҳамияти тўғрисида фикр юритиб, ўз нутқида араб, форс, ҳинд адабиётлари ҳақида маълумот беради ҳамда агар Шарқ мумтоз адабиёти ўрганилса, рус сўз санъати тамоман янгиланишини кутиш мумкин, деб таъкидлайди.\nПушкин даврига келиб, Русияда Шарқ тиллари ва адабиётини ўрганиш, Шарқ адабиёти намуналарини, улар ҳақидаги илмий мақолаларни эълон қилиши анъанавий тусга кирган, билимдон шарқшунослар етишиб улгурган эди. Чунончи, машҳур француз шарқшуноси Силвестр де Сасининг шогирди А.В- Болдьфёв 1811 йилдан бошлаб Москва университетида дарс бера бошлайди. У араб, форс адабиёти намуналарини ҳам таржима қилиб, ҳам асл матнида нашр қилиш анъанасини бошлаган биринчи олим саналади.\nРусияда Шарқни ўрганишнинг илмий анъаналари шаклланиишда ва тараққий қилишида француз шарқшунослик мактабининг хизмати катта бўлган. Русия матбуоти француз шарқшуносларининг илмий мақолаларини мунтазам эълон қшшб турган.\n1815 йили «Вестник Европы» журналида француз шарқшуноси А.Журденнинг «Эрон, бу мамлакатнинг бошқармалари, дини ва адабиёти» номли мақоласи рус жамоатчилиги эътиборига ҳавола этилади. Бу мақолада форс мумтоз адабиёти вакиллари, жумладан, Фирдавсий, Саъдий, Шерозий, Ҳофиз ижодига мансуб манзумалар ҳам таҳлил этилган. Айниқса, Саъдий ва унинг «Васият»и тўғрисида келтирилган фикр- мулоҳазалар диққатга сазовордир. Пушкиншунослар таъкидлашича, Пушкин А.Журденнинг мазкур мақоласи билан таниш бўлган ва бу танишув кейинчалик унинг ижодига таъсирини кўрсатмай қолмайди: У Саъдийнинг «Васият»ида ифода этилган фоний дунёда шоир ҳаётииинг ўткинчилиги, ижоди эса боқийликка дахлдор экани ҳақидаги фикрларига ҳамо ҳанг ғояларни ўзида мужассам этган «Ҳайкал» шеърини, Ҳофиз ижодида намоён бўлган шарқ шеъриятига хос кўпмаънолилик каби хусусиятли ҳофизона шеърларни яратади. А.С.Пушкиннинг гўдаклик руҳияти Русияда кенг ёйилган мана шундай Шарққа мафтункорлик муҳити шабадаларидан қувват олди. Шарқона оҳанглар ўсмир Пушкиннинг лицей даври шеъриятидаёқ ўз ифодасини топа бошлаган. Шоирда Шарқ ҳақидаги тасаввурнинг жуда эрта уйғона бошлаганига тарихий муҳитдан ташқари оилавий муҳитнинг ҳам таъсири бўлганини алоҳида таъкидлаш лозим. Чунончи, нуфузли бир ҳабаш амирининг авлоди бўлган Пушкин оиласида Шарқ хусусида суҳбат ёки гурунг бўлмаслиги мумкин эмас. Оиладаги шарқона кайфият ва арабларга туташ қон томири ёш Пушкин дунёқарашидаги ўзгача кўтаринки кайфият ва ҳис-ҳаяжон авж олишига руҳий асос бўлган.\nXIX аср бошлари Русия ижтимоий-тарихий шароитида Шарққа, Шарқ адабиётига оммавий равишда қизиқиш бошланган эди. Ўсмирлик давридан «Минг бир кеча», Антуан Ҳамилтоннинг «Сеҳрли эртаклар»и («Минг бир кеча» эртаклари асосида таржима яратилган), Ломоносовнинг «Тамила ва Салим», Криловнинг «Каиб» каби асарлари, А.В.Болдшрёвнинг араб ва форс адабиётидан таржима қилган шеърий ва насрий намуналари, «Вестник Европн» журналида нашр этилган Фирдавсий, Саъдий, Ҳофиз асарлари, лицей мударриси Кайдаиовнинг форс тарихи, зардўштийлик, Арабистон, Муҳаммад (с.а.в.) ва ислом дини ҳақидаги маърузалар Шарқ ҳақидаги маълумотлар бўйича қомусий луғат тузган Кюхелбекер, шарқшунос Осип Сеньковский ва Гулянов, Ўрта Осиё ва Хитой тарихини ўрганган И.Иоакинф каби сайёҳ ва олимлар билан доимий суҳбатлари ва ниҳоят «Қуръон»ни мустақил илмий ўрганиши (1824) бўлажак шоирнинг дунёқараши шаклланишида ўзига хос хизмат қилди.\nБундан ташқари, Пушкин Жон Малколмнинг «Эрон тарихи» ва Хаммернинг «Шарқ хазиналари» (Вена, 1818) Гётенинг устози Гердернинг «Инсоният тарихи фалсафасига гоялар» асари билан ҳам таниш бўлгани бу фикримизни исботлайди.\n«Евгений Онегин» поэмасининг VIII бобида Онегин ўқиган асарларга диққат қилинса, шоир Гердерни маърифатпарвар олимлар қаторида тилга олиб:\nЯна ўқий бошлар қўлга не тушса\nЎқиб чиқди Гиббон, Руссо, Мандони\nГердерии, Шамфорни, Бишанни яна\nМаdаm dе Stаеl билан Тассони, —\nРусиянинг Теҳрондаги элчиси А.И.Грибоедов билан таниш бўлгани Пушкиннинг эроншунослик, Шарқ халқлари тарихи ва маданияти ҳақида кенг маълумотлар олишига замин яратган. Форс шоири Аббос Мирзо Фозилхонни Пушкин Саъдий билан Ҳофизнинг жонли издоши, деб эътироф эгган ва албатта, ўзаро суҳбатларида форсий адабиёт хақидаги билимини бойитишга интилган бўлиши табиий.\nА.С.Пушкин «Пётр I тарихи»ни ёзаётганида Эрон, Туркия, Афгонистон, Ҳиндистон, Ўрта Осиёнинг тарихий, сиёсий ҳаёти билан яна ҳам чуқурроқ танишишга муваффақ бўлган. Пушкин Шарқ фалсафасини шунчалик теран ўзлаштирадики, «Хасис олтиннинг эгаси эмас, олтин хасиснинг эгасидир», деган Шарқ ҳикмати асосида жаҳон мумтоз адабиётининг нодир намуналаридан бирига айланган «Хасис рицар» трагедиясини яратади.\nУшбу далиллар Пушкин Шарқ мамлакатлари ҳақида замондош ижодкорларига нисбатан анча кенгроқ маълумотга эга бўлган, деган хулоса чиқаришга илмий далил бўла олади.\nДемак, Пушкин болалигидан Шарқ халқлари ҳаёти ва руҳиятидаги ўзига хослик ҳақида муайян тасаввурга эга бўлган ва бу эса ўсмир Пушкиннинг лицей даври шеърларидаёқ ифодасини топа бошлаган. Шоир «Наталяга» шеърини ёзганида ўн тўрт ёшда эди. Ана шу шеър сайланма асарларида даврий тартиб бўйича биринчи ўринда келган. «Наталяга» (1813) шеърида Пушкин шундай деган:\nАраб ҳам, турк ҳам эмасман,\nНазокатли чинликдек гўё,\nОрсиз америкаликдек ё,\nШу йили яратилган «Роҳиб» деган иккинчи шеървда:\n«Вольтер! Француз камолотин султони...» сатрида «султон» сўзи қўлланган. Худди шу шеърнинг учинчи бўлимида Куддуси шариф ҳақида сўз борган. Пушкин: «...Парвоз қил, шошил, Шарқнинг муқаддас шаҳри сари...» каби сатрларида шарққа интилиш кайфиятини очиқ-ойдин ифодалайди. Шарқона оҳанглар жилоси Пушкин ижодининг дастлабки даврида (1813—1820) яратилган шеърият намуналари «Талабалар базми жамшиди», «Тургеневга», «Орловга» каби шеърларида ҳам ифодасини топган.


Андрес – Зинад жамоаси билан бўлган ўйин ҳақида.\n«Бетис» клуби футболчиси Андрес Гуардадо жамоасининг «Реал»дан қабул қилган мағлубияти ҳақида гапириб ўтди. Бу икки рақиб чемпионат доирасида тўқнаш келган эди. «Бетис» уч маротаба рақиб дарвозасини ишғол қилишга муваффақ бўлди, аммо бу натижа ҳатто дурранга ҳам камлик қилди.\n«Реал» клуби ҳар қандай хатони жиддий жазолайди. Агар сиз ўзинингизни 10 ёки 15 дақиқа йўқотиб қўйсангиз, бу сизга қимматга тушади. Хурсанд қиладигани шуки, биз охирига қадар кураш олиб бордик. Доим олға ҳаракат қилдик», - дейди Андреас.\nРауль «Реал» ўсмирларига мураббийлик қилади\n«Милан» клуби «Реал» ярим ҳимоячисига қизиқиш билдирмоқда


РАМАЗОНГА ҚАНДАЙ ТАЙЁРГАРЛИК КЎРИШ ЛОЗИМ — KUKALDOSH.UZ\n18.04.2019 / - Тавсия\nРамазон қолган ойларга қараганда нимаси билан афзал?\nРамазон — қамарий тақвимига кўра 9 — ойга тўғри келади. Айнан мана шу ойда, Аллоҳ таоло Муҳаммад алайҳиссаломга илк маротаба Қуръон оятларини нозил қилган, бу муборак ойда дунёдаги барча мусулмонлар рўза тутишади. Ислом тарихига кўра, Рамазон рўзаси ҳижратнинг иккинчи йили фарз бўлган. Исломдан аввал ҳам, Насроний ва Яҳудий қавмларига рўза тутишлик буюрилган эди. Аллоҳ таоло шундай марҳамат қилади:\n“ Эй иймон келтирганлар! Сизлардан аввалгиларга фарз қилинганидек, сизларга ҳам рўза фарз қилинди. Шоядки тақводор бўлсангиз” ( Бақара сураси 183 — оят ).\nИсломдан аввал яшаб ўтган қавмлар ила мусулмонлар орасидаги рўзанинг фарқи шуки, мусулмонларга айнан Рамазон ойида тутишлик фарз қилинган.\nРамазон ойида рўза тутишликка тарғиб қилгувчи оят ва ҳадислар:\nРамазон рўзасини тутишлик, ислом устунларидан биридир. Рамазон ҳақида Аллоҳ азза ва жалла шундай дейди: “ Рамазон ойики унда одамларга ҳидоят ҳамда ҳидояту фурқондан иборат очиқ баёнотлар бўлиб Қурўн туширилгандир. Сизлардан ким Рамазон ойида ҳозир бўлса, рўза тутсин” ( Бақара сураси 185 — оят ).\nРосулуллоҳ соллаллоҳу алайҳи васаллам ўз ҳадиси шарифларида шундай деганлар: “Ислом беш нарсага кўра бино қилингандир. Аллоҳдан ўзга ибодат учун лойиқ зот йўқ эканлигига иймон келтириш. Беш маҳал намоз ўқиш. Закот бериш, Ҳаж қилиш, Рамазон рўзасини тутиш”.\n( Имом Бухорий ва Муслим ривояти )\nЮқоридаги оят ва ҳадисдан олинадиган хулоса шуки, Рамазон рўзасини узурсиз тутмаган мусулмон киши гуноҳкор бўлади.\nРамазон рўзасига қандай тайёргарлик кўриш керак?\n* Аввало Рамазон рўзаси ҳақида кўпроқ маълумот йиғишга ҳаракат қилинг. Рамазон рўзаси ҳақида маълумотга бой китобларни ўқинг, рўза қандай тутилади, уни нима бузади ва нима қилса каффорот вожиб бўлади ўрганинг.\n* Диний китоблардан фойдаланинг, Рамазон ҳақида маърузалар тингланг.\n* Агар Қуръон ўқишни билсангиз кўпроқ ўқинг. Уламолар Шаъбон ва Рамазон ойида Қуръон ўқишни кўпайтирганлар.\n* Шаъбон ойида нафл рўза тутишга ҳаракат қилинг, чунки бунда жуда кўп яхшликлар бор.\n* Агар сизда олдинги Рамазон рўзасидан қазо қолган бўлса уларни тутиб қўйинг.\n* Агар сиз оғир касалликни бошдан ўтақзган бўлсангиз, шифокор билан маслаҳатлишиб олинг чунки Аллоҳ таоло сизга қийинчиликни ҳоҳламайди.\n* Бўлар бўлмас фойдасиз нарсалардан юз ўгиринг. Вақтингиз интернет саҳифасида эмас балки Қуръон саҳифасида ўтсин.\nАллоҳ таоло бизга Рамазон ойига пок ҳолатда кириб, у муборак ойда янада кўпроқ ибодат қилишни насиб қилсин!!!\nАсадуллоҳ Дилшод таржимаси.


АҚШда бедарак йўқолган ўзбекистонлик топилди\n20:40 / 28.09.2017\nАмерика Қўшма Штатларининг Нью йорк шаҳрида 3 август куни бедарак йўқолган ўзбекистонлик 54 ёшли Аҳмедов Собир 27 сентябрь куни топилгани ҳақидаги хабарлар тасдиқланди. KUN.UZ мухбири асли самарқандлик Собир аканинг АҚШдаги қизи Феруза билан боғланди.\n“Аллоҳга шукр, ҳозир ҳаммаси яхши, отамнинг тўрт мучаси соғ. Ўзи бемалол кириб чиқиб юрибди. 3-4 кундан кейин ўзим истиқомат қилаётган Оҳайо штати Синсинатти шаҳрига олиб кетаман. Кечирасиз, бундан ортиқ мулоқот қила олмайман”, - деди Феруза мухбир билан суҳбатда.\nУнинг айтишича, турли сайтларда ҳар хил гап-сўзлар чиқаётган бўлиши мумкин, аммо, уларнинг аксарияти асоссиз.\nЭслатиб ўтамиз, Собир Аҳмедов 3 август куни Нью Йоркка етиб борган ва шу куни йўқолган. Унинг 54 кун давомида қаерда бўлгани хусусида қизи Феруза кейинроқ қўшимча маълумот беришини билдирди.\nУ, шунингдек, отасининг тақдирига бефарқ бўлмаганларга миннатдорлик билдирди.\nАҚШда дронлар билан курашувчи махсус тизим ишлаб чиқилди\n15:56 / 26.05.2018\n09:51 / 26.05.2018\n09:37 / 26.05.2018


Хитой расмийлари мамлакатда ОИТСга қарши кураш муҳим босқичга чиққанлигини маълум қилди.\n21 январ 2021, Тошкент вақти: 17:49\nноябр 28, 2005\nХитой Соғлиқни сақлаш вазирлиги расмийси Уонг Лонгде Пекинда ўтаëтган анжуманда касаллик одамлар орасида кенг тарқалиб бораëтганини таъкидлади.\nУ жорий йилда 136 минг киши ОИТСни юқтирганини маълум қилди.\nУонгга кўра¸ муаммо устидан назоратнинг етишмаслиги ва ҳукуматдаги бюрократия ҳақиқий вазиятнинг қандай эканини баҳолашга имкон бермаяпти.\n2003 йил охирида Хитой аҳолисининг 840 мингга яқини ОИТСга чалингани қайд этилган.\nХалқаро ташкилотларга кўра¸ ҳақиқий рақамлар миллионларни ташкил этиши айтилади.


Google Chrome энди паролингиз ўғирланганлигини текшириб беради - Terabayt.Uz\nGoogle Chrome энди паролингиз ўғирланганлигини текшириб беради\nКуни кеча хакерлар бутун дунё бўйлаб турли аккаунтларнинг логин ва паролларини билиб олганлари фош бўлиб қолди. Бу – шу пайтгача аниқланган энг йирик аккаунт ўғирлигидир.\nGoogle компанияси эса шу каби ҳолатлардан ҳимояланиш учун Chrome браузерига Password Checkup кенгайтмасини ишлаб чиқди. Мазкур дастурий таъминот фойдаланувчиларнинг аккаунти маълумотлари ўғирланганлигини, шунингдек, келажакда ўғирлаш осонлигини аниқлаб беради.\nPassword Checkup кенгайтмаси киритиладиган паролларнинг ўғирланганлар рўйхатида бор-йўқлигини текширади. Google’нинг ишонтириб айтишича, бунда барча маълумотлар шифрланади ва ҳатто компаниянинг ўзи ҳам уларни кўра олмайди. Тизим автоном режимда ишлайди, пароллар эса маълумотлар базасида хэшланган ва шифрланган кўринишда сақланади.\nСервиснинг ишини яхшилаш мақсадида кенгайтма айрим аноним маълумотларни йиғишини Google яширмаяпти. Булар – хавфсиз бўлмаган логин ва пароллар қанчалик кўп учраётгани, улар қайси доменлар билан боғланганликлари, хавф ҳақида огоҳлантирилганидан кейин фойдаланувчилар ўз паролларини ўзгартираётган ёки ўзгартирмаётгани каби маълумотлардир. Лекин фойдаланувчи истаса, кенгайтма созламалари орқали у тўплаган барча маълумотларни ўчириб юбора олади.\nPassword Checkup кенгайтмасини мана бу ҳавола орқали Chrome браузерининг кенгайтмалар каталогидан ўрнатиб олиш мумкин.\nЎҚИНГ: Паролингизни бузиш қанчалик осон? Буни онлайн текшириш йўли бор!\n#Google #Google Chrome #браузер #иловалар #маслаҳат #Password Checkup


Қирғиз-тожик чегарасида ҳодиса юз берди – mulkdor.com\nҚирғиз-тожик чегарасида ҳодиса юз берди\nJuly 23 2018, 06:07 Минтақа\nҚирғизистон ва Тожикистон чегара хизматлари икки мамлакат чегарасида 20 июль куни юз берган ҳодиса, юзага келган можаро томонларнинг учрашуви ва музокаралар туфайли зудлик билан бартараф этилганини тасдиқлашди.\nҚирғистон чегара хизмати баёнотига қараганда, 20 июл куни Тожикистоннинг Ворух анклави орқали ўтувчи Кишемиш – Оқсой транзит йўлида қўшни давлат чегарачилари шу ҳудуддан ўтаётган ҚР ДЧХнинг икки нафар ҳарбий хизматчисини ва икки фуқарони қонунга зид равишда ушлаган.\nҚирғизистон Давлат Чегара Хизматининг жамоатчилик ва ОАВ билан алоқалар бўлими маълумотига кўра, ушлаш вақтида тожик чегарачилари ўзларини тажовузкорона тутишган ва Қирғизистон чегачиларидан бирига енгил тан жароҳати етказишди. «Зудлик билан Қирғизистонинг Боткен йўналиги бўйича чегара вакилари ва Тожикистоннинг Сўғд йўналиши бўйича чегара вакиллари иштирокида музокоралар бўлиб ўтди, унда қирғиз томони Тожикистон ҳарбий хизматчиларининг нотўғри ҳатти ҳаракатларини таъкидлашди. Музокаралар якуни бўйича қўлга олинган Қирғизистон фуқаролари ва чегарачилари қирғиз томонига топширилди. Учрашув давомида Тожикистон чегара хизмати вакили ўз харбийларининг ҳатти харакатлари учун кечирим сўради», -дейилади хабарда.\nШу билан бирга Сўғд вилояти чегара бошқармаси вакили баёнот бериб, қирғиз чегарачилари ва Қирғизистоннинг Оқсой қишлоғи аҳолиси томонидан “навбатдаги иғвога уриниш” бўлганини ва бу иғво зудлик билан учрашув ва музокаралар орқали бартараф этилганини маълум қилди. Ворух қишлоғида яшовчи Саидакбар Сафаровнинг Радио Озоди (“Озодлик” радиосининг тожик хизмати)га айтишича, Оқсой қишлоғи аҳолиси ва қирғиз чегарачилари ворухликларга ўз далаларида ишлашга рухсат бермаган, уларнинг фикрича, бу дала баҳслидир, шу сабабли ўртада можароли вазият юзага келган. “Ҳодиса жойига тожик чегарачилари ва милиционерлар етиб келди. Улар тўрт нафар қирғиз чегачиларини қўлга олди, кўп ўтмай улар томонларнинг музокораллари туфайли озод қилинди. Можаро куч ишлатилмасдан бартараф этилди” , — дея таъкидлади суҳбатдош.\nТожик-қирғиз чегасининг умумий узунлиги 976 километрни ташкил қилади, шундан 504 километри шу кунга қадар делимитация ва демаркация қилинган. Қолган участкалар бахсли дея кўрилади, шу сабабли ҳам икки ўртада тез тез можаролар юз бериб туради.\nҚозоғистонда жарима майдончасида 45 автомобил ...\nЧимкентдаги автомобилларга мўлжалланган жарима майдончасида якшанбага ўтар кечаси кучли ёнғин чиқди, бунинг оқибатида 45та транспорт йўқ бўлди. Бундан ташқари яқин орадаги ...\nМинтақаJuly 16 2018, 03:07


23 декабрь, 2020, 11:24\nТеглар:Жалолиддин Машарипов | Пахтакор | Насаф | Навбаҳор | Азизбек Турғунбоев | Ҳожимат Эркинов | Ислом Кенжабоев | Трансфер | Азиз Ғаниев | Драган Черан | Игорь Голбан | Одил Ҳамробеков\nСиз кимнинг вариантини муносиб кўрасиз?\nЎзбек футболи мухлислари футболчиларнинг легионерга айланиши кераклигини истайди. Аммо бир футболчи чет эл жамоаларида тўп тепиши қанчалик қийинлигини ҳар ким ҳам билавермайди. Мисол тариқасида, Суперлиганинг энг ёрқин ўйин кўрсатувчи футболчиларидан бири Жалолиддин Машариповни оладиган бўлсак, у бир неча йиллардан буён зинапоянинг кейинги босқичига чиқиш учун ҳаракат қилиб келади. Ички чемпионатда гегемония ўрнатган “Пахтакор”нинг асосий футболчисига айланиб улгурган вингер қитъа миқёсида ҳам титул учун анча жиддий қадам ташлаб улгурган эди. Аммо энг муҳим паллада унинг иштиёқи жуда баландлиги, ғалаба учун ҳеч нимадан тап тортмаслиги унга панд берди. Қизил карточкадан кейинги “Пахтакор”нинг аҳволига ачинмаган мухлис қолмади, назаримизда. Жалолиддинсиз қолган “шерлар”нинг режалари буткул бузилиб кетганди ўшанда. Келинг, ўша ёмон хотира ўрнига яхши хабарлар ҳақида фикр алмашайлик: Жалолиддин Машарипов ва ниҳоят, легионерга айланди ва энди ундан талаб этиладиган нарса фақат битта: Ўзбекистон миллий терма жамоаси сафида ўзиниг ёрқин ўйинларини кўрсатиб, жамоани жаҳон чемпионати томон етаклаш.\nМашарипов-ку кетди. Кетма-кет икки йил ички биринчиликни ҳеч кимга бермаган “Пахтакор” футболчилари капитансиз матросга айланиб қолмайдими? Бу борада бизда бир неча таклифлар бор.\nҲар йили ўз етакчиларини бошқа жамоага қўйиб юборишга мажбур бўлаётган “аждарлар” рақобатбардош таркиб шакллантиришда давом этмоқда. Қаршиликлар таркибини бир неча йиллар давомида Элдор Суюнов, Азиз Ғаниев, Драган Черан, Игорь Голбан, Одил Ҳамробеков каби ўз етакчилари тарк этганига қарамай, “Насаф” ҳамон кучлилар қаторида. Бу “анъана” жорий трансфер бозорида ҳам давом этиши катта эҳтимол. Сабаби, чемпионатнинг бошқа жамоаларига гўёки ўз академиясидек қарайдиган “Пахтакор'' янги юлдузини “аждарлар” сафидан топиши мумкин. Бу борада улар олдида 2 вариант бор. Улардан бири Ойбек Бозоров.\nТаиландда ўтган Осиё кубогида энг ёрқин ўйин намойиш этган футболчилардан бири, ўз техникаси ва фойдали дриблинги билан мутахассислар эътиборига тушган Бозоров ўз фаолиятини “шерлар” сафида давом эттириши мумкин. Услуб жиҳатидан Машариповни эслатиб юборадиган вингер айнан пойтахтликлар таркибида янги даражага кўтарилиши, ОЧЛда иштирок этувчи клубнинг юлдуз футболчисига аланиш орқали, ўз фаолиятида янада юқори марраларни забт этиши эҳтимолдан ҳоли эмас. Шунингдек, унинг узоқ масофадан шедевр голлар ура олиш қобилияти ҳам борки, бу ҳислат айниқса, халқаро майдонда қадрланади. Бердиев қўл остида ҳар икки қанотда бирдек фойдали ҳаракат қилган серқирра футболчи “шерлар” учун яхши вариант. Демак, Машариповдан қолган ўринга илк номзод Ойбек Бозоров. Юқорида таъкидлаганимиздек, “Насаф” таркибида “Пахтакор” учун яна бир муносиб альтернатив бор.\nБозоров билан бир қаторда Кенжабоев ҳам ҳақиқий вингер. У қанотлардан ёриб кириши, марказдаги шеригини қулай узатмалар билан таъминлаши, кези келса, вазиятни ўзи якунлаши ҳам мумкин. Клубининг медаллар учун кураш олиб боришида катта роль ўйнаган Кенжабоев, аллақачон, етакчига айланиб улгурган. Жамоада пенальти тепиш вазифаси унга ишониб топширилишининг ўзи ҳам Исломнинг ўзига бўлган ишончи юқорилигидан дарак беради. Фақатгина бир муаммо бор: қаҳрамонимиз ўнг қанот вингери ва бу позицияда “Пахтакор”нинг Ҳамдамови бор. Бироқ жаҳон футболидаги кучли вингерлар каби Кенжабоев ҳам қанотларни алмаштириб ҳаракат қила олади ва бу ҳислати ҳам унга “шерлар” таркибида қўл келиши шубҳасиз. Боз устига, яқин кунларда унинг потенциал рақобатчиси Достон Ҳамдамовга океанортидан таклиф борлиги ҳақида хабарлар тарқалди. Балки “Пахтакор” биз юқорида санаб ўтган икки истеъдодни ҳам пойтахтга олиб келар. Воқеалар ривожи қандай тус олишини кузатамиз. Навбатдаги номзодни эса, водий томондан излаймиз…\nБир қарашда “Насаф” ҳам, “Навбаҳор” ҳам ўз етакчиларини асосий рақобатчисига шунчаки бериб юбориши ақлга сиғмайдиган ҳолат. Бироқ бизнинг футболда эмас! Анча йиллардан буён “лочинлар парвози”га ўзининг беназир ҳиссасини қўшиб келаётган Турғунбоев янги мавсумда умуман бошқа мақсадлар учун майдонга тушиши мумкин. Машариповнинг ўрнини босишга потенцияли етиши мумкин бўлган қаҳрамонимиз Наманганни тарк этишига сабаб йўқ эмас: “Навбаҳор” бир неча йиллардан бери Осиё Чемпионлар Лигаси йўлланмаларидан қуруқ қолмоқда ва афсуски, бу йил ҳам халқаро майдон эшиклари “лочинлар” учун ёпиқ. Бундан ташқари, Турғунбоев ҳали “Навбаҳор” билан на бирор соврин ютди, ва на ички биринчиликда медалга эга чиқди. Қизиғи, наманганликлар ўзларининг сўнгги трофейини бошлари узра баланд кўтарганда, сиз ўқиётган мақола муаллифи ҳали туғилмаган эди. Катта эҳтимол билан “шерлар” ҳам жисмонан бақувват, кучли зарбага эга, техникаси юқори вингерни қўлга киритиш учун ҳаракат қилиб кўради. Демак, Азизбек учун каттароқ марралар сари ҳаракат қилиш пайти келди ва “Пахтакор”нинг ОЧЛда муваффақиятга эришиши йўлида ўз хизматларини қўшган тақдирда, “Навбаҳор” мухлислари Турғунбоевдан ранжимаса керак. Навбатдаги номзод Машариповнинг ўрнини эгаллашга энг яқин турибди, назаримизда.\nНафақат “Пахтакор”, балки ўзбек футболи келажаги сифатида қаралаётган Эркинов ва ниҳоят, асосий таркибдан муқим жой олиш арафасида. Ўз таркибида бор истеъдодлардан унумли фойдаланиш ҳеч қайси жамоага зарар қилмайди. Айниқса, легионерларига катта маош тўлайдиган “Пахтакор” учун бу айни муддао бўларди. Уни устига, Ҳожимат учун ҳам жамоа етакчисига айланиш вақти келди. Энг камида, асосий таркибда мунтазам ўйин амалиётига муҳтож бўлган 19 ёшли футболчи бу истеъдоди билан “шерлар” сафида узоқ йиллар қолиб кетмаслиги ҳам ҳақиқатга яқин. Тезкор қарор қабул қилиш, вазиятлардан совуққонлик билан фойдаланиш каби бугунги ўзбек футболида ноёб бўлган ҳислатларга эга вингер жамоада ўзи учун қадрдон бўлиб қолган акасининг ўрнини билинтирмаслиги зарур. Катта бўлмаган футболчилик фаолияти давомида Шота Арвеладзе, Миржалол Қосимов, Вадим Абрамов каби катта тажриба эгаларидан сабоқ олган ёш қаҳрамонимиз ўз истеъдодини янада ривожлантириш зарур. Бу борада унга “Пахтакор” мунтазам ўйин амалиётини бериши орқали икки томонлама фойда чиқара олиш мумкин. Бу жиҳатдан қарасак, Машарипов учун энг муносиб номзод Ҳожимат Эркинов ҳисобланади. Чунки у ҳам камхарж, ҳам жамоага мослашиши учун ортиқча вақт талаб этилмайди. Шу ўринда яна бир вариант ҳам бор-ки, уни эътибордан четда қолдира олмаймиз…\n“Шерлар”да легионерлар билан муваффақиятли ишлаш тажрибаси бор. Яқин йиллар ичида Гиди Канюк, Тиагу Безерра, Драган Черан каби хорижлик футболчилар “Пахтакор” ғалабаларига муносиб ҳисса қўшиб келган ва ҳозиргача шундай бўлиб келмоқда. Шу сабаб, Машариповнинг ўрни чет элдан келадиган бирор ўйинчи билан ҳам тўлдирилиши эҳтимолдан ҳоли эмас. Тан олиш керак, Жалолиддин пойтахтликлар учун жуда катта ўрин эгаллаб улгурди. Суперлигада унинг даражасидаги футболчи қолмаганлиги боис, ОЧЛ чемпионлигини ният қилган “Пахтакор” ўз таркибини бирор легионер билан кучайтириши ҳам мумкин. Биз эса вазиятни кузатамиз ҳамда энг сўнгги янгиликларни эътиборингизга ҳавола этишда давом этамиз.


Карачида шиа зиёратчилари портлатилди\n23 октябр 2021, Тошкент вақти: 04:21\nПокистоннинг Карачи шаҳрида рўй берган кучли портлаш оқибатида камида 11 киши нобуд бўлди, салкам 40 киши тан жароҳати олди.\nМаҳаллий расмийларнинг хабар қилишича, портлашда нобуд бўлганларнинг аксари аёллар ва ёш болалар бўлган. Полицияга кўра, мотоцикл бошқараётган худкуш шахс ўзини шиа зиёратчилари кетаётган автобус олдида портлатиб юборган.\nПокистон армияси октябр ойида мамлакатдаги толиб жанггариларига қарши кенг кўламли ҳарбий амалиётлар ўтказгандан сўнг, жанггарилар Покистоннинг бир неча шаҳрида қўпорувчилик амалиётлари содир этдилар. Ушбу ҳужумларда хавфсизлик кучлари ходимларидан ташқари тинч аҳоли вакиллари ҳам нобуд бўлди.